Netizen Spekulasi Rashidi Ishak Ada Hubungan Dengan Finalis Dewi Remaja?

Teka-teki mengenai status rumah tangga pasangan pelakon Rashidi Ishak dan Vanidah Imran akhirnya terjawab apabila menerusi Instagram malam tadi, aktor itu mendedahkan bahawa mereka sudah bercerai pada 9 Ogos tahun lalu.

Rashidi juga mengakui kelemahannya sebagai ketua keluarga punca rumah tangga yang dibina selama 17 tahun hanya mampu bertahan setakat itu sahaja.

Dalam ketika kisah perceraian mereka sedang hangat diperkatakan, timbul pula gosip mengatakan aktor berusia 45 tahun itu mungkin sudah bertemu pengganti apabila dilihat sering memuat naik gambar mesra bersama seorang finalis Dewi Remaja, Fify Azmi.

Introducing Starrasky Parfums No. 1. A fragrance for both him and her. . Scintillating and sophisticated, it lays on the skin with a gentle opening of saffron and jasmine with amber, floral and woody breeze. . A masterpiece like no other, elegance and seductive, a true niche fragrance. . #starraskyno1 #itcompletesyou #starraskyparfums #letitcompleteyou #eaudeparfum #extraitdeparfum #nichefragrance #whatsyourpassion #premiumhandcrafted #therockingentrepreneur #rockingentrepreneurs #proudlymalaysian

A post shared by  The Rocking Entrepreneur (@rashidi_ishak) on Mar 8, 2019 at 7:31am PST

Netizen mula membuat spekulasi adakah mereka mempunyai hubungan istimewa? Namun, jika dilihat pada gambar yang dikongsikan, mereka hanya bekerjasama untuk mempromosikan satu jenama minyak wangi.

Tidak kurang juga ada netizen meluahkan rasa sedih apabila melihat Instagram Vanidah masih tersimpan gambar bersama bekas suaminya, tetapi di Instagram Rashidi tiada lagi gambar bekas isterinya.

Apa pun netizen jangan terlalu cepat sangat membuat andaian atau spekulasi. Adalah lebih baik jika berfikiran positif dan mendoakan yang baik-baik sahaja untuk Rashidi dan Vanidah.


“Biar Kami Sahaja Tahu, Tak Manis Dedah Punca Cerai”

Semalam, peminat industri hiburan tanah air dikejutkan dengan pendedahan Rashidi Ishak yang mengumumkan bahawa beliau dan Vanidah Imran sudah bercerai pada 9 Ogos tahun lalu selepas 17 tahun bergelar suami isteri

Desas-desus mengenai perceraian pasangan ini sudah lama diperkatakan namun kedua-duanya bertindak mendiamkan diri. Mengulas mengenai perkara itu, Vanida berkata tidak berlaku sebarang pertengkaran antara mereka dan keputusan untuk bercerai atas persetujuan bersama.

“Segala apa yang berlaku ada sebabnya. Demikian juga rumah tangga saya dengan Shidi. Sudah tentu perkara ini (perceraian) berlaku kerana ada sebab-sebab yang biarlah kami sahaja yang tahu.

“Saya fikir adalah tidak manis untuk saya berkongsi punca perceraian kerana mendedahkan hal itu seperti membuka aib kami berdua,” katanya kepada Astro Awani.

Kata Vanidah, dia menerima ketentuan jodohnya bersama Rashidi hanya mampu bertahan setakat ini sahaja. Ujarnya lagi, meskipun sudah berpisah hubungannya dengan Rashidi masih baik demi masa depan anak-anak.

“Seperti yang saya katakan, kami bercerai cara elok, tiada pergaduhan. Kata sepakat dicapai selepas perbincangan yang panjang. Demi masa depan anak-anak, kami sepakat untuk tidak bersengketa. Bahkan, saya dan Shidi akan terus bersahabat. Itu ikrar kami,” katanya.


Perasan Tak Gambar Pada Waktu Malam Saharul Ridzwan, Neelofa, Fattah Amin Dan Ayda Jebat Selalu On Point?

Sering kita lihat, selebriti terkenal seperti Saharul Ridzwan, Neelofa, Fattah Amin dan Ayda Jebat berkongsi gambar mereka menerusi laman sosial rata-ratanya gambar tersebut selalu on point.

Nak-nak lagi gambar pada waktu malam, pasti jelas dan terang tanpa gangguan cahaya malam mahupun kesan kabur pada gambar.

Nak juga tahu apa rahsia meraka bukan? Tidak mengapa kali ini kami akan bongkar rahsia, apa yang mereka gunakan untuk pastikan gambar mereka sentiasa jelas dan terang pada waktu malam.

Rupa-rupanya selebriti ini menggunakan telefon pintar Oppo F11 Pro untuk merealisasikan gambarnya yang super duper meletop itu!

Menariknya, mengenai Oppo F11 Pro ini adalah kerana mempunyai dwi kamera pada bahagian belakang dengan kekuatan 48MP disamping bukaan aperture F1.79.

Oppo F11 Pro ini juga dilengkapi dengan A. I. Ultra-Clear Engine pada kamera bahagian belakang. Sangat menarik dan menabjukkan!

Bukan itu sahaja, Oppo F11 Pro ini juga Ultra Night Mode dan juga gambar berkonsepkan pemandangan yang cantik dan jelas.

Bagi anda yang gemar mengambil gambar potret tu wajib jadikan Oppo F11 Pro ini sebagai pilihan hati. Nak tahu kenapa?

Lihat saja gambar atas yang menggunakan mode potret yang terdapat pada kamera telefon pintar ini. On point bukan?

Jika mahukan gambar potret anda lebih jelas dan menarik dengan latar belakang yang terang dan tajam, anda boleh menggunakan Dazzle Color Mode untuk menjadikan gambar anda lebih menarik apabila dikongsi di laman sosial nanti.

Patutlah selama ini gambar-gambar pada waktu malam selebriti terkenal seperti Shahrul Ridzwan, Fattah Amin, Neelofa dan Ayda Jebat semuanya meletop-letop dan mendapat ribuan like dan komen.

Semuanya gara-gara kamera Oppo F11 Pro yang tidak terlalu terdedah pada pengcahayaan yang terang dan juga tidak terlalu kurang cahaya jika diambil pada waktu malam.

Senang cerita, jika anda snap gambar pada waktu malam mahupun siang, gambar anda pasti on point dengan keluaran kamera Oppo F11 Pro ini!

Rekaan hadapan skrin telefon Oppo F11 Pro hadir dengan paparan berskrin penuh LTPS LCD bersaiz 6.53-inci FHD + panoramic screen.

Dilengkapi dengan skrin Corning akan memberikan lagi lebih keselamatan pada bahagian skrin kerana ianya tidak mudah calar dan lebih tahan lama. Sangat sesuai untuk anda yang selalu cuai dalam penjagaan skrin telefon pintar.

Srkin yang memenuhi bahagian hadapan tanpa gangguan rekaan kamera hadapan ini memudahkan anda untuk menonton filem mahupun main game dengan lebih jelas dan selesa.

Hadir dengan rekaan intrend, kamera selfie Oppo F11 Pro ini tersembunyi dan jika anda ingin menggunakannya anda hanya perlu tekan kamera selfie sahaja dan secara automatiknya kamera tersebut akan keluar.

Kedudukannya pada bahagian tengah akan memberi kesan semula jadi pada gambar anda sekaligus akan memberi hasil yang menarik. Kadar pengeluaran kamera ini dilihat sangat pantas,

Menariknya, mengenai kamera selfie tersembunyi Oppo F11 Pro ini, jika anda menggunakannya sebanyak 100 kali pun, ia mampu bertahan selama 6 tahun tahu!

Kamera selfie yang tersembuyi di bahagian tengah ini akan memberi kepuasan hyper boost kepada anda ketika bermain game kerana ianya tidak terganggu dengan kedudukan kamera hadapan seperti telefon lain.

Yang pastinya, skrin penuh Oppo F11 Pro ini akan memberikan anda kegembiraan yang luar biasa.

Patutlah telefon pintar ini sering menjadi kegilaan selebriti seperti Shahrul Ridzwan, Fattah Amin, Neelofa dan Ayda Jebat dek kerana kapasiti baterinya tahan lama.

Yalah, sebagai seorang selebriti yang sentiasa melekat dengan telefon untuk update aktiviti harian mereka mana mungkin mempunyai masa lama untuk menunggu bateri telefon mereka full charge.

Menggunakan cip pemproses MediaTek Helio P70, memori 6GB RAM + 64GB, Oppo F11 Pro yang tutut dilengkapi VOOC 3.0 Flash Charge dengan kekuatan bateri 4000 mAh sekaligus dapat singkatkan masa pengecasan dengan lebih pantas.

Menarik lagi, hanya 30 minit sahaja masa yang diambil untuk memastikan bateri telefon pintar Oppo F11 Pro ini penuh.

Yang pastinya jangka hayat bateri ini mampu bertahan selama 15 jam meskipun masa pengecasan hanyalah 30 minit.

OPPO F11 Pro menampilkan rekaan belakang serba baru dengan perletakkan kamera dan pengimbas cap jari di bahagian tengah.

Rekaan belakang ini juga masih tampil rekaan berasaskan plastik, sekaligus memberi kesan eksklusif dengan penampilan warnanya.

Telefon F series terbaru keluaran Oppo ini juga dilengkapi dengan pecutan Hyper Boost yang memastikan pengalaman permainan berkualiti tinggi, memudahkan anda mendapatkan sedikit hiburan pada waktu rehat di hari yang sibuk

Bagi anda yang inginkan gambar pada waktu malam yang awesome bak selebriti boleh membuat pesanan awal di:

. OPPO Concept Store
. atau pun anda klik sahaja link Pre Order ini.

Pesanan awal ini akan dibuka bermula 19 sehingga 29 Mac ini. Seramai 12 pelanggan yang membuat pre-order dengan cepat berpeluang memenangi hadiah bernilai RM347 dan sepasang tiket masuk ke Putrajaya International Hot Air Ballon Fiesta ke-10.

Bukan itu sahaja, seramai 2 orang pemenang akan dipilih secara rawak untuk menaiki belon udara panas itu nanti.

Jadi jangan ketinggalan untuk dapatkan Oppo F11 secara dalam talian. Barulah gambar anda akan meletop seperti Shahrul Ridzwan, Fattah Amin, Neelofa dan Ayda Jebat.


Jelajah Suria Di Angsana Johor Bahru Mall Riuh Dengan Ribuan Peminat!

Lokasi pertama Jelajah Suria 2019 di Angsana Johor Bahru Mall pada Sabtu baru ini, riuh dengan kehadiran ribuan peminat dan pendengar setia SURIA FM.

Pelbagai aktiviti menarik turut diadakan antaranya pertandingan Kutu Karoks yang menawarkan hadiah wang tunai dan hamper tajaan syarikat rakaman FMC.

Ternyata warga Johor mengambil peluang bersantai bersama geng-geng SURIA FM dengan membanjiri perkarangan pentas lokasi Jelajah Suria seawal jam 12 tengah hari, bagi mendaftarkan diri untuk turut serta menyertai aktiviti yang diadakan.

Bukan itu sahaja, sementara menunggu kehadiran penyampai-penyampai terkenal Suria seperti Issey, Cik Piah, Sharifah Shahirah, Tyzo, Suraya, DJ Lin dan penyampai jemputan Ain Sufiaa, pengunjung yang hadir turut menerima pelbagai hadiah istimewa daripada krew Suria Wheels dan wakil mStar Online menerusi kuiz soal jawab.

Tepat pada jam 3 petang, tepukan gemuruh mengiringi barisan penyampai-penyampai SURIA yang naik ke atas pentas untuk membuat persembahan.

Tambah menggamatkan lagi suasana apabila penyampai Team Pagi Suria, Issey turut mendendangkan lagunya, Alololo sebelum memperkenalkan barisan penyampai Suria yang lain.

Oleh kerana baru menimang cahaya mata, penyampai radio Fizi Ali tidak dapat turut serta dalam Jelajah Suria 2019 kali ini.

Namun begitu, video pesanan Fizi Ali buat pendegar setia Suria turut ditayangkan di skrin LED buat tatapan umum.

Konsert Jelajah Suria itu dimeriahkan lagi dengan persembahan artis-artis popular tanah air seperti Akim & The Majistret, Siti Nordiana, Tomok, Hazama, Hafiz Shuib, Amir Masdi, Adira, Gmie Screen, One Avenue Band dan juga artis baru seperti Muna Shahira dan Chubb-e.

Persembahan daripada Gmie Screen menjadi medan karaoke terbesar apabila hampir kesemua pengunjung yang hadir menyanyikan lagu ‘Bila Cinta di Dusta’ bersama-sama.

Aktiviti Jelajah Suria ini turut disiarkan secara langsung di radio Suria bermula jam 5 petang hingga 6 petang menerusi frekuensi SURIA di seluruh Semenanjung Malaysia.

Lokasi Jelajah Suria seterusnya adalah di Kuantan City Mall, Pahang pada 23 Mac ini.

Selain daripada dapat beramah mesra bersama semua penyampai Suria, anda juga akan dihiburkan dengan persembahan artis jemputan seperti Siti Sarah, Sufian Suhaimi, Nizam Laksamana, Nabila Razali, Adira, Amir Masdi, Kugiran Masdo, Fieya Julia dan Kucaimars.

Kaunter pendaftaran untuk pertandingan Kutu Karoks akan dibuka seawal jam 12.30 tengah hari dan anda boleh memenangi sebahagian daripada hadiah wang tunai berjumlah RM500!

Jadi kepada anda jangan lepaskan untuk rebut peluang menangi hadiah lumayan dari team SURIA FM. Maklumat lanjut layari laman rasmi Suria ataupun menerusi Facebook, Instagram & Twitter SuriaFMMalaysia.


“Jadi Lembik Orang Pijak Kepala Kita Macam Lapik Kaki”

Menerusi perkongsian terbaru di Instagram, Sharnaaz Ahmad berkongsikan gambar terkiniya serta mengakui dirinya kini semakin kuat dalam menghadapi apa sahaja dugaan yang mendatang dalam hidupnya.

Dalam pada itu, Sharnaaz turut berpesan kepada orang ramai agar tidak mudah mengambil kesempatan terhadap orang lain. Katanya lagi, jika kita lemah, kita akan selalu ditindas. Namun Sharnaaz berkata, Allah akan sentiasa bersama dengan orang yang bersabar.

“Makin steady mamat dalam gambar ni. Bukan nak kata lah. Alhamdulillah. Semuanya dari Allah SWT.

“Im back much stronger and more powerful. Kadang kadang jadi garang baru orang takut, jadi lembik orang pijak kepala kita macam lapik kaki “welcome” oo. Tak apa aihhh Allah ada bersama orang yang sabar,” tulisnya.

Diruangan komen, rata-rata pengikutnya berharap agar pelakon itu akan terus kuat menghadapi segala dugaan. Malah ada netizen mahukan Sharnaaz kembali seperti dahulu.  Kata netizen lagi, setiap kesabaran ada hikmah disebaliknya. Apa pun kita doakan yang baik-baik untuk Sharnaaz.


Selepas 17 Tahun, Rashidi Ishak & Vanidah Imran Bercerai

Status rumah tangga pasangan selebriti, Rashidi Ishak dan Vanidah Imran akhirnya terjawab apabila aktor itu mendedahkan bahawa mereka sudah pun bercerai pada 9 Ogos tahun lalu selepas 17 tahun mendirikan rumah tangga.

Perkara itu didedahkan oleh Rashidi sendiri menerusi akaun Instagramnya malam tadi. Menurut Rashidi, dia terpaksa merahsiakan perkara itu demi menghormati keluarga kedua-dua belah pihak selain mahu menjaga privasi.

“Pada 9 Ogos 2018, saya dan Vanidah telah menfailkan pembubaran perkahwinan kami. Secara rasmi di hadapan hakim di Mahkamah Syariah Kuala Lumpur, kami menamatkan perkahwinan selama 17 tahun dengan rasa hormat dan persefahaman.

Rashidi turut mengakui kelemahannya sebagai ketua keluarga dalam memimpin rumah tangga antara punca perceraian mereka.

“Pentadbiran yang gagal dalam mana-mana institusi adalah disebabkan oleh kepimpinan yang lemah dan tidak cekap. Dalam perkahwinan kesalahan keruntuhan pasangan adalah terletak pada Imam. Saya bukan sama sekali seorang Imam yang baik,” tulisnya.

Rashidi dan Vanidah berkahwin pada 1 Oktober 2000 dan dikurniakan dua cahaya mata, Mikhail Imran dan Mariyam Rashika.


Remy Ishak Sah Putus Tunang

Selepas dua tahun mengikat tali pertunangan, nampaknya spekulasi mengenai status hubungan pelakon Remy Ishak terjawab apabila dia mengumumkan hubungannya bersama tunangnya Ezza Yusof sudah pun berakhir.

Namun mereka berdua masih lagi berkawan seperti biasa kerana kedua-duanya terlibat dengan perniagaan. Remy juga tidak menolak sekiranya Allah memberi petunjuk bahawa Ezza itu adalah jodohnya di masa akan datang.

“Itu kesilapan saya apabila orang berkata saya sudah kembali single. Selepas dua tahun kami bertunang tapi saya tak nampak arah ke alam perkahwinan. Jadi saya terpaksa melepaskan kerana tidak mahu mengikat dia. Dia boleh ada kehidupan yang lebih baik sekiranya saya lepaskan,” katanya yang ditemui di majlis sidang media Origina.

Menurut Remy, dia kini dalam tempoh bertenang dan memerlukan masa. Dalam keadaan itu juga, Remy turut melakukan Solat Istikharah dan muhasabah diri. Ujarnya lagi, orang ketiga tidak menjadi punca perpisahan mereka serta menafikan mempunyai hubungan istimewa dengan Mira Filzah.

“Sebagai manusia saya cuba memperbaiki. Ada benda yang saya terlepas pandang. Saya mungkin terlalu fokus kepada diri dan kurang kepada orang lain. Tanggungjawab lelaki kepada perempuan sangat besar sebenarnya. Emosi saya memang terganggu.

“Saya cuba baiki kelemahan. Secara peribadi saya tak mahu komen sesuatu yang peribadi. Beri saya peluang dan ruang. Tidak ada pihak ketiga antara saya atau pun pihak di sebelah sana,” katanya.

Untuk rekod, Remy dan Ezza mengikat tali pertunangan pada 1 Mei 2017. (rtky/h)


Foto Lelaki Mirip Haqiem Rusli Tidur Bersama Wanita Tular

Pernah terpalit dengan beberapa kontroversi sebelum ini, Haqiem Rusli kini dilihat lebih positif. Bagaimanapun baru-baru ini nama penyanyi itu sekali lagi menjadi perhatian netizen apabila tular foto lelaki miripnya tidur bersama seorang wanita.

Pelbagai persoalan dan spekulasi timbul susulan penularan foto tersebut. Bagaimanapun, Haqiem menafikan lelaki dalam gambar berkenaan adalah dirinya. Ujarnya lagi, foto itu telah disunting oleh pihak tidak bertanggungjawab yang mahu menjatuhkannya.

“Saya tidak boleh nak ulas lanjut, cuma apa yang boleh dikatakan, gambar itu sudah disunting.

“Saya sendiri tak tahu kenapa ramai orang nak menjatuhkan saya? Kalau saya ada buat salah, saya sudah pun meminta maaf. Niat saya menyertai bidang hiburan juga adalah untuk menghiburkan peminat dan membahagiakan keluarga.

“Tak dinafikan, ketika gambar itu mula-mula tersebar di Twitter, emak dan ayah saya sangat terkejut. Selepas saya menjelaskan kedudukan sebenar, barulah mereka lega,” katanya kepada BH Online.

Dalam pada itu, Haqiem memberitahu dia tidak akan membuat laporan polis selepas mendapat nasihat daripada ibunya. Ujarnya lagi, dia lebih selesa membiarkan sahaja isu tersebut kerana lama-kelamaan ia akan senyap begitu sahaja.


“Suami Orang Tak Boleh Dibuat Main, Jangan Cuba Bermain Api”

Bulan lalu, kecoh di media sosial mengenai kontroversi panas Aliff Aziz bersama pelakon baru Oktovia Manrose. Hampir sebulan berlalu, Bella Astillah tampil membuka mulut mengenai tindakannya mendedahkan isu itu di media sosial.

Bella menjelaskan dia menggunakan media sosial bukan niat untuk mengaibkan sesiapa, namun setiap manusia mempunyai tahap kesabaran mereka dan adakalanya melakukan sesuatu di luar jangakaan kerana telalu dapat mengawal emosi.

"Suami atau isteri orang ini tak boleh dibuat main. Jangan cuba bermain dengan api" – Bella Astillah. Berkenaan posting Bella Astillah di laman instagram yang tular baru-baru ini, bukan niat memalukan mana-mana pihak. Bella cuma mahu wanita di luar sana lebih berhati-hati sebelum membuat sesuatu perkara yang mungkin boleh menjejaskan reputasi diri sendiri. #majalahnona #inspirasinona #nonasuperwoman #realitiimpianwanita #bellaastillah #aliffaziz

A post shared by  Majalah Nona, ?? (@majalahnona) on Mar 11, 2019 at 9:23pm PDT

“Bagi saya kita guna media sosial bukanlah untuk mengaibkan. Ibu saya pun ada didik tapi biasalah kita manusia semua sama, semua ada tahap kesabaran. Jadi mungkin saya pada waktu itu tidak boleh kawal emosi. Tetapi pada masa sama saya juga ada berjumpa keluarga.

“Semua orang buat silap. Pasangan saya memang pun ada buat silap. Tetapi saya nak sampaikan perempuan diluar sana agar lebih berhati-hati,” katanya kepada Majalah Nona.

Dalam pada itu, Bella turut mengingatkan isu atau perkara melibatkan status suami atau isteri orang bukanlah perkara yang boleh dibuat main.

“Benda-benda berkaitan dengan suami orang, isteri orang tak boleh dibuat main. Jangan cuba bermain api,” katanya.

Terdahulu, menerusi Instagram, Bella meluahkan rasa kesal dengan tindakan suaminya, Aliff Aziz yang sekali lagi dilihat curang. Bella turut mendedahkan beberapa perbualan bersama peminat yang terserempak dengan Aliff dan pelakon Oktovia Manrose di sebuah kelab hiburan.


Tak Boleh Berpisah Dengan Suami, Kawan Baik ‘Sindir’ Fazura

Sebut saja Nur Fazura dan Fattah Amin, boleh dikatakan mereka ini pasangan selebriti paling sensasi di Malaysia. Sama cantik sama padan, pasangan ini sering menjadi perhatian ramai.

Sering berkongsikan gambar romantis bersama di media sosial, ramai peminat mencemburui pasangan ini kerana setiap perkara mereka lakukan bersama nampak sangat manis dan penuh rasa cinta.

Baru-baru ini, teman rapat Fazura ada memuat naik video di Insta Story yang menjadi perhatian ramai. Nampaknya rakan baiknya itu agak cemburu dengan kemesraan pasangan itu yang sepanjang masa saling berhubung.

Hahaha vee! Nanti la one day kita compile kejealousan Vee ni. Tak penah tak menghiburkan tawww! ?? . ?? Igs @xeliciousxass

A post shared by  Mary. Nur Mary (@kakamary123) on Mar 17, 2019 at 6:59am PDT

“Bukan you seorang je ada suami, kita semua ada semua. Tak payah nak call suami, selalu nak call. Ya Allah, menyampah,” katanya.

Rakan baiknya itu secara berseloroh mengusik Fazura yang sedang asyik berbual dengan suaminya menerusi aplikasi FaceTime. Menyedari gelagatnya dirakamkan, Fazura hanya ketawa kecil dan meneruskan perbualan dengan suami kesayangannya.

Nampaknya, walaupun sudah hampir setahun lebih berumah tangga, rasa cinta pasangan ini masih hangat membara dan masih romantik seperti pengantin baru. Apa pun semoga pasangan ini kekal bahagia hingga ke akhir hayat.


Elizabeth Tan ‘Lemah’ Dengan Lelaki Handal Main Bola Sepak

Mempunyai rupa paras menawan dan orangnya tinggi lampai, pasti ramai lelaki diluar sana tertanya-tanya ciri-ciri lelaki idaman penyanyi Elizabeth Tan. Sebelum ini, Elizabeth pernah memberitahu dia meminati lelaki yang kelakar dan penyayang.

Baru-baru ini, nama Elizabeth menjadi bualan ramai gara-gara satu pengakuannya di laman media sosial Twitter. Lebih mesra disapa dengan nama Lizzy, penyanyi itu mendedahkan dia tertarik dengan lelaki yang hebat bermain bola sepak.

Status Twitternya itu mendapat pelbagai reaksi daripada netizen. Malah ramai jejaka mengaku bahawa mereka sangat mahir bermain bola sepak. Tidak kurang juga ada yang memuat naik gambar dan video skil mereka bermain bola.

Siapa yang handal main bola sepak tu boleh la cuba nasib. Terdahulu, Lizzy pernah menjalin hubungan cinta dengan jejaka Melayu namun hubungan mereka tidak bertahan lama.


“Tuduhan Tak Masuk Akal, Saya Sayang Kakak Saya”

Menafikan dakwaan kononnya dia mempunyai kaitan berhubung keretakan rumah tangga kakaknya, Noor Nabila dan Sharnaaz Ahmad, pelakon dan pengacara popular Neelofa menyifatkan tuduhan itu sebagai tidak masuk akal.

Enggan mengulas lebih lanjut, Neelofa meminta supaya masyarakat mendoakan yang terbaik dan memberikan sokongan buat pasangan itu.

“Saya sayang kakak saya, sayang anak saudara saya. Semua tuduhan itu tidak masuk akal.

“(Saya) Harap orang ramai, rakan dan keluarga boleh menjadi penyokong terbaik buat mereka. Orang luar tak tahu apa yang mereka lalui,” katanya kepada BH Online.

Terdahulu, Neelofa terpalit dengan kemelut kemelut rumah tangga kakaknya apabila meninggalkan komen di Instagram kakaknya yang didakwa ditujukan kepada Sharnaaz.

Sejak bulan lalu, status rumah tangga Sharnaaz Ahmad dan Noor Nabila terus menjadi tanda tanya netizen apabila masing-masing dilihat memuat naik status luahan hati di media sosial.

Malah kedua mereka juga tidak lagi mengikuti laman sosial masing-masing dan kali terkakhir mereka memuat naik gambar bersama pada Disember tahun lalu.


Tunai Umrah, Netizen Doa Emma Maembong Kembali Berhijab

Bulan lalu, nama Emma Maembong menjadi bualan hangat dan dikecam hebat oleh netizen susulan tindakannya yang membuka tudung selepas lima tahun berhijab. Bagaimanapun tidak lama kemudian nama Emma senyap sahaja dan mungkin kemarahan netizen sudah mulai reda.

Terbaru, difahamkan Emma kini berada di Tanah Suci Mekah menunaikan ibadah umrah bersama keluarganya. Menerusi Insta Story, Emma berkongsikan video di Masjid Nabawi dan turut memuat naik gambar bapanya.

Seperti sudah dijangka, foto tersebut dihujani dengan komen negatif oleh netizen. Tidak kurang juga ada yang melemparkan komen biadap dan berbaur sindiran.

Meskipun ramai yang mengecam, namun ada segelintir netizen masih berharap agar pelakon itu dibukakan hati untuk kembali berhijab seperti dahulu. Malah ramai yang mendoakan agar dipermudahkan segala urusan dan mendapat umrah yang mabrur.

Ada saja serba tak kena di mata netizen. Lebih baik jika kita doakan yang baik-baik saja untuk Emma. Kami mendoakan semoga segala urusan Emma sekeluarga dipermudahkan dan selamat kembali ke tanah air.


Nabil, Neelofa Tarik Diri Dari Pencalonan AME 2019

Mahu memberi ruang kepada artis lain, pasangan pengacara program MeleTOP iaitu Neelofa dan Nabil Ahmad mengumumkan bahawa mereka menarik diri daripada pencalonan Anugerah Meletop (AME 2019).

Perkara tersebut diumumkan oleh Ketua Strategi Kandungan Hiburan Astro, Raqim Ahmad. Ujarnya lagi, keputusan itu dibuat secara sukarela oleh kedua-duanya.

“AME tahun ini memperlihatkan dua hos MeleTOP iaitu Neelofa dan Nabil Ahmad mengundurkan diri daripada semua kategori dipertandingkan pada tahun ini.

“Keputusan itu dibuat bagi memberi ruang kepada artis lain dan ia dibuat secara sukarela oleh kedua-dua mereka,” katanya kepada mStar Online.

Neelofa yang juga hos program tersebut memberitahu keputusan itu dibuat bagi mengelakkan cakap-cakap yang tidak sedap didengar mengenai mereka dan tidak mahu orang mengatakan ianya anugerah syok sendiri.

“Selepas enam tahun bergelar hos dan dicalonkan dalam AME rasanya sudah tiba masanya kami undur diri bagi mengelakkan orang kata ia anugerah syok sendiri dan hanya tuan rumah yang menang,” katanya.

Dalam pada itu, meskipun kedua mereka menarik diri daripada dicalonkan, Neelofa dan Nabil masih lagi kekal sebagai hos AME2019 bersama Jihan Muse.

Tampil dengan tema Yang Legit, Yang Legend, AME2019 bakal berlangsung pada 21 April depan bertempat di Axiata Arena, Bukit Jalil pukul 9 malam.


“Orang Lain Kek LV, Dia Selamba Kek Durian, Petai”

Baru saja menyambut hari kelahiran yang ke-24, kek hari jadi Datin Eina Azman menjadi perhatian ramai. Mana tidaknya, kek Eina ini memang lain daripada yang lain iaitu ukiran buah durian dan petai.

Menerusi Instagram, Eina memberitahu kek tersebut ditempah oleh suami dan kakaknya. Apa yang lebih menggembirakan, ukiran kek istimewa itu merupakan buah dan ulam kegemarannya.

Diruangan komen, rata-rata netizen memuji keunikan kek tersebut serta turut mengagumi sikap Eina yang sentiasa merendah diri. Kata netizen lagi, Eina bukan sahaja memilik rupa paras yang cantik, malah memiliki hati yang baik dan rendah diri walaupun kaya.

Terdahulu, Eina mendirikan rumah tangga bersama Datuk Paduka Kaiser Gurmeet pada pada 31 Ogos 2014. Pasangan itu dikurniakan sepasang cahaya matakembar comel, Arianna Aubrey dan Karl Kareef yang kini berusia tiga tahun.


Che Ta Dikecam Pakai Cermin Mata Hitam Di Majlis Aafiyah

Sebut je nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Sejak semalam, nama Che Ta menjadi bualan ramai apabila penampilannya ke majlis hari jadi Siti Aafiyah dikritik netizen.

Ramai yang mepersoalkan malah turut mengecam mengapa Che Ta memakai cermin mata hitam sedangkan majlis tersebut diadakan di dalam hotel bukan di kawasan terbuka. Tidak kurang juga ada yang mengkritik Che Ta terlalu over.

BACA: Che Ta Tuntut Bekas Pemandu Minta Maaf Sebelum 6 Petang

Bagaimanapun, Che Ta tampil mempertahankan dirinya dengan menjelaskan bahawa dia terpaksa memakai cermin mata hitam kerana mengalami sakit mata

“Sebenarnya, sudah beberapa hari saya sakit mata. Namun, disebabkan sudah berjanji dengan pihak pengurusan Siti selain menghormati jemputan, saya penuhi juga.

“Saya memang berbesar hati hendak memeriahkan majlis. Cuma, sebelum pergi, saya memikirkan bagaimana mahu memenuhi jemputan dengan mata yang sakit. Hinggalah teman baik saya menyarankan memakai cermin mata gelap.

“Saya tahu, mungkin ada yang rasa janggal saya bergaya begitu. Tidak mengapa, apa yang penting, Allah tahu niat saya.

“Cuba kalau ada artis lain melaram dengan memakai cermin mata gelap di acara anugerah pada sebelah malam… Ada tak yang cakap itu dan ini?” katanya kepada BH Online.

Kalau dah nama selebriti, setiap tindak tanduk pasti akan menjadi perhatian ramai. Bukan itu sahaja, penampilan dari atas hingga bawah turut akan diperhatikan. Ada saja serba tak kena di mata netizen.


Isu Video Lucah, Syafiq Kyle Ada Nasihat Untuk Aiman Tino

Minggu lalu, hangat diperkatakan di media sosial mengenai penyebaran video lucah seorang lelaki yang dikatakan mirip penyanyi Aiman Tino. Bagaimanapun, Aiman menafikan bahawa lelaki di dalam video itu adalah dirinya malah badan lelaki dalam video tersebut berbeza dengan dirinya.

Dalam pada itu, Syafiq Kyle berharap Aiman Tino sentiasa berfikir secara waras tanpa tekanan berhadapan dengan kontroversi panas tersebut. Pernah terkait isu sama setahun lalu, Syafiq berkata apa yang paling penting adalah sokongan keluarga,

“Saya tiada nasihat apa-apa untuk diperkatakan kerana mereka boleh berfikir dengan baik, waras tanpa tekanan.

“Cukup hanya dengan mendapat sokongan daripada keluarga, itu paling penting saya rasa,” katanya kepada Astro Gempak.

Kata Syafiq lagi, tidak boleh menjatuhkan hukuman dengan apa yang telah dilakukan oleh individu tersebut, sepatutnya lihat pada diri sendiri terlebih dahulu.

“Saya tidak boleh cakap apa, kita pun sudah banyak lalui masalah. Bukan hanya pasal industri, banyak lagi perkara besar seperti penipuan dan rasuah.

“Kita tidak boleh menjatuhkan hukuman dengan apa yang telah dilakukan oleh individu tersebut. Kita sepatutnya tengok pada diri sendiri apa yang akan dilakukan ataupun telah dibuat.

“Cukup ke kita untuk menasihati ataupun berkongsi pendapat, sedangkan diri sendiri tidak pasti betul atau tidak apa sebenarnya sedang dilakukan,” katanya.


Kemeriahan Sekitar Sambutan Ulang Tahun Pertama Siti Aafiyah

Baru-baru ini berlangsungnya sambutan ulang tahun kelahiran pertama anak kepada penyanyi nombor satu negara, Datuk Seri Siti Nurhaliza, Siti Aafiyah Khalid. Pejam celik sekejap sahaja si comel pipi merah ini sudah memasuki usia 1 tahun.

Majlis yang diadakan di Hotel Royale Chulan, Kuala Lumpur itu sememangnya cukup meriah dan dihadiri oleh kenalan rapat Datuk Siti dan Datuk K serta rakan-rakan artis.

Turut kelihatan Che Ta, Jihan Muse, Amyra Rosli, Fouziah Gous, Fizo Omar dan Sharifah Shahirah antara kelibat keluarga selebriti yang hadir memeriahkan acara.

Apa yang pasti, selepas ini ramai peminat menantikan sambutan hari jadi Siti Aafiyah untuk tahun-tahun seterusnya. Dengan ini kami kongsikan beberapa gambar di sepanjang kemeriahan hari jadi Aafiyah Ahad lalu.


“Mahu Gadis Biasa, Jaga Kerjaya Saya Bukan Menjahanamkan”

Sudah beberapa kali gagal dalam hubungan cinta, pelakon berbadan sasa Zul Ariffin tidak berputus asa untuk mencari cinta sejati dan membina keluarga sendiri suatu hari nanti.

Zul juga menyimpan angan-angan untuk majlis akad nikah di Tanah Suci Makkah atau Madinah. Katanya lagi, jika tiba masanya nanti dia akan war-warkan kepada umum dan tidak akan menyembunyikan perkahwinannya.

“Saya berangan-angan mahu bernikah di Masjidil Haram atau Masjid Nabawi. Saya pernah bertanya kepada beberapa teman mengenai prosedur pernikahan di Makkah atau Madinah.

“Bagaimanapun, sekadar bertanya untuk membuat persiapan. Jangan bimbang, saya tidak akan kahwin sorok-sorok apabila sudah tiba jodoh. Saya mahu bernikah di Tanah Suci, tetapi majlis resepsi tetap diadakan di Malaysia selepas pulang.

“Besar harapan saya dapat membawa bakal isteri dan keluarga menunaikan umrah bersama-sama,” katanya kepada BH Online.

Mengakui tidak mahu lagi merancang soal jodoh, Zul mahukan bakal isterinya dikalangan gadis biasa yang mampu menjaganya dengan baik dan juga kerjayanya.

“Dulu, saya ingat dapat berkahwin dengan seseorang. Buat rancangan macam-macam tetapi tidak menjadi.

“Kali ini, saya mahu pilih gadis biasa. Saya tidak kisah sama ada bekerjaya atau tidak, asalkan dapat menjaga saya sebaiknya. Saya juga mengharapkan bakal isteri menjaga kerjaya saya, bukan menjahanamkan,” katanya.

Apa pun, pasti ramai peminat tidak sabar melihat pelakon lelaki kesayangan mereka ini mempunyai teman hidup dan berkahwin.


“Mahu Berfesyen Patuh Syariah, Bukan Sekadar ‘Balut’ Aurat”

Jika anda mengikuti Instagram Rozita Che Wan, pasti ramai yang perasan penampilan pelakon cantik itu yang kini sudah jauh berubah. Che Ta kini lebih gemar memakai jubah atau baju kurung longgar.

Che Ta mengakui sejak awal tahun ini dia dalam usaha untuk mengubah penampilannya ke arah patuh syariah dan mahu menutup aurat dengan sempurna. Katanya lagi, dia akui mula rasa malu memakai pakaian yang menampakkan bentuk badannya.

BACA: Che Ta Tuntut Bekas Pemandu Minta Maaf Sebelum 6 Petang

“Semenjak awal tahun ini sebenarnya saya sudah mula mengubah kepada fesyen yang lebih patuh syariah dalam usaha menutup aurat dengan sempurna dengan mengenakan pakaian yang longgar.

“Saya tidak mahu sekadar ‘balut’ aurat tapi sebenarnya tidak sempurna malah dosanya sama sahaja dengan tidak menutup aurat.

“Alhamdulillah perlahan-lahan saya cuba ubah ke arah lebih baik dan paling penting istiqamah dalam melakukan sesuatu,” katanya kepada mStar Online.

Dalam pada itu, Che Ta akui pada awalnya dia merasakan tidak ikhlas namun dia tahu bahawa menutup aurat dengan sempurna itu adalah wajib dan lama-kelamaan rasa ikhlas itu datang. Katanya lagi, pakaian lama yang sudah tidak sesuai untuk dipakai akan dijual.


Ini Cara Mudah Untuk Dapatkan Data Internet Bernilai RM3!

Zaman sekarang ini, untuk dapatkan data internet dengan harga yang murah pun susah. Nak-nak lagi yang rajin scroll Facebook, Instagram dan Twitter pastinya inginkan data internet yang murah.

Yalah zaman sekarangkan zaman media sosial, jika ketinggalan dengan maklumat media sosial ini ibarat tidak up to date dan tidak ikut trendlah.

Nak-nak lagi perkara yang viral di media sosial pasti cepat disebarkan. Rasa rugi jika hari-hari beli pakej internet yang mahal bukan?

Tapi kali ini anda tidak perlu susah-susah fikir mana mahu dapatkan data internet yang murah. Nak tahu kenapa kami kata begitu?

Sebabnya, ada satu telekomunikasi terkenal ini akan berikan anda data internet dengan hanya RM 3 sahaja tahu!

Selepas mencapai 3 Juta pengguna aktif bulanan yang setia menggunakan aplikasi ini. Ternyata ini adalah hadiah menarik untuk anda.

Bagi meraikan kejayaan yang gilang gemilang ini, aplikasi MyDigi kali ini menawarkan pelbagai ganjaran dan tawaran hebat buat penggunanya yang setia menggunakan perkhidmatan telekomunikasi Digi sepanjang hari.

Kali ini, aplikasi MyDigi menawarkan data internet dengan hanya RM 3 untuk 3GB! Murah bukan? Anda pasti tidak akan jumpa di mana-mana data internet serendah ini.

Tidak terhad kepada pengguna pascabayar, pengguna prabayar (top-up) juga boleh membeli internet serendah RM 3 ini sepanjang bulan Mac.

Tapi sebelum mahukan data serendah ini, jangan lupa untuk muat turut aplikasi MyDigi di dalam telefon bimbit anda. Barulah boleh enjoy data semurah ini!

Aplikasi MyDigi yang penuh dengan ciri keselamatan ini memerlukan anda untuk mencipta kata laluan dan nombor telefon bimbit untuk memberikan perlindungan yang lebih baik kepada anda.

Selepas anda masuk sahaja ruangan MyDigi ini, macam-macam anda boleh lakukan dengan aplikasi yang boleh dikatakan power ini.

Yalah mana tidaknya, dengan aplikasi ini, anda boleh bayar bil telefon hanya menggunakan kad bank anda sahaja tanpa perlu masukkan nombor pin.

Bukan itu sahaja, anda juga boleh beli top-up untuk anda mahupun keluarga anda siap dapat 10% kredit percuma lagi.

Nak lagi eksklusif, aplikasi ini juga memudahkan anda untuk semak baki internet, tambah nilai data mahupun roaming, check panggilan keluar masuk dan penggunaan SMS serta banyak lagilah!

Yang pastinya anda boleh menikmati MyDigi  Rewards lebih daripada 500 jenama di seluruh 7,000 buah kedai di seluruh Malaysia.

Macam-macam kelebihan anda akan dapat jika anda jadikan aplikasi ini sebagai rakan baik anda.

Anda juga boleh menikmati Rotiboy dengan hanya RM 3.30 untuk dua pieces roti bun. Kali itu, bolehlah anda makan sepuas hati anda.

Bukan sahaja , banyak lagi rewards makanan yang anda boleh dapat seperti Burger King, Taste Better, Krispy KremeKrispy Kreme dan banyak lagilah.

Pakej photobook pun anda boleh dapat dengan harga yang murah. Cuba anda bayangkan 60 keping gambar bersaiz 4R hanya RM 25.50 sahaja!

Sangat berbaloi untuk kaki gambar. Nak tahu apa lagi rewards yang anda akan dapat, muat turun aplikasi MyDigi ini sekarang dalam telefon bimbit anda.

Pasti tidak akan menyesal nanti jika aplikasi ini ada dalam telefon anda.

Bukan sahaja boleh dapat rewards bagai durian runtuh MyDigi app ini juga sangat mudah untuk digunakan dan menjimatkan masa untuk membuat urusan anda apabila semuanya ada dalam satu aplikasi yang sama!

Jangan lupa tahu untuk muat turun aplikasi ini pasti berbaloi-baloi yang anda akan dapat.


“Sepanjang 7 Tahun Kahwin Belum Pernah Gaduh Besar”

Setiap perkahwinan pasti akan ada pasang surutnya. Sedangkan lidah lagi tergigit, inikan pula suami isteri. Usia perkahwinan sudah mencecah tujuh tahun, Aeril Zafrel memberitahu dia dan Wawa Zainal belum pernah bergaduh besar.

Kata Aeril lagi, gaduh kecil antara suami isteri itu perkara biasa. Dalam pada itu, Aeril tidak bersetuju apabila ada segelintir individu menjadikan media sosial untuk berkongsikan hal berkaitan rumah tangga.

“Alhamdulillah sepanjang tujuh tahun kami jadi suami isteri, tidak pernah bergaduh besar sehingga sampai di media sosial. Gaduh-gaduh kecil itu biasalah.

“Kita mungkin tidak berada di tempat mereka. Tapi kalau boleh elakkan daripada berkongsi di media sosial kerana ia boleh menjadi bukti di mahkamah,” katanya kepada mStar Online.

Sering berkongsikan kebahagiaan di media sosial, Aeril memberitahu mereka juga sama seperti pasangan lain namun apa yang membezakan mereka adalah selebriti dan menjadi perhatian umum.

“Kami seperti pasangan suami isteri lain, cuma bila kami selebriti yang lebih mendapat perhatian. Kalau netizen jadikan contoh inspirasi apa salah jika ia baik untuk mereka,” ujarnya.

Untuk rekod, Aeril dan Wawa mendirikan rumah tangga pada tahun 2013 dan dikurniakan dua cahaya mata, Ahmad Fakhruddin Attar, 6, dan Hayla Maghfiratul Adzkiyaa,4.


"Tidak Ada Ibu Yang Nak Berpisah Dengan Anak"

Nama Erra Fazira sememangnya tidak asing lagi dalam industri hiburan tanah air. Digelar primadona filem Melayu, pasti ramai tahu tentang kehidupan peribadinya sebelum ini yang pernah gagal dalam pertunangan dan perkahwinan.

Baru-baru ini, pelakon dan penyanyi cantik ini menjadi tetamu jemputan untuk sebuah rancangan. Menerusi program tersebut, Erra berkongsikan tentang pengalaman hidup dan kisah peribadinya bersama penonton.

Erra turut mengimbau kembali kisah percintaan dan rumah tangganya terdahulu bersama bekas suami, Yury Abd Halim dan Engku Imran. Menurut Erra, kegagalan yang pernah dialaminya dahulu adalah pengalaman berharga dalam hidupnya.

“Seperti yang semua dah ketahui, rentetan perjalanan say, saya pernah mengalami kegagalan dalam bertunang, pernah gagal dalam perkahwinan tapi semua itu saya jadikan sebagai pengjaran.

“Tidak ada yang negatif atau yang tidak elok, setiap perjalanan yang telah diaturkan. Itu semua adalah pengalaman hidup yang sangat berharga buat saya.

“Saya bertemu jodoh bersama Yusry, ketika saya dikemuncak kerjaya. Gabungan kami berdua bom! Jadi ianya menjadi ‘wedding of the year’. Tapi macam mana pun jodoh tak kesampaian. Tidak ada rasanya orang berkahwin untuk jodoh yang pendek.

“Alhamdulillah, dengan Engku saya dianugerahkan Allah dengan anugerah terindah iaitu anakanda saya, Engku Aleesya. Tapi perkahwinan saya sekali lagi kecundang. Yang sedihnya bila terpisah dengan anak bukan sesuatu yang sangat mudah.

Erra turut berkongsikan kepada penonton kehidupannya selepas bercerai yang menyentuh hati. Meskipun sudah berpisah, Erra memberitahu kebahagiaan anak adalah lebih penting dan dia sanggup berkorban demi anak kesayangannya.

“Orang tak tahu, orang ingat kenapa dia ni berpisah dia tak ambil anak? Ada kisah disebalik, tidak ada ibu yang nak berpisah dengan anak. Biarlah orang kata kita berkorban untuk kebahagiaan anak. Yang penting anak bahagia.

“Anak saya harus wajib terima kasih sayang daripada kedua-duanya walaupun salah seorang akan sakit. Jadi dalam hal ini, saya sakit tak apa, asalkan anak saya bahagia.

“Saya yakin Allah itu adil, saya yakin aturan Allah itu baik. Mungkin tak baik untuk saya tapi baik di masa hadapan,” luah Erra.


Timang Anak Kedua, Pilih Nama Anak Sumayyah

Tahniah buat Syamsul Yusof dan Puteri Sarah kerana telah selamat menimang cahaya mata kedua Jumaat lalu. Berita gembira itu dikongsikan pengarah popular itu melalui akaun Instagram miliknya disertai dengan ucapan tahniah tidak henti-henti daripada peminat.

Menurut Syamsul, Puteri Sarah selamat melahirkan bayi perempuan seberat tiga kilogram itu pada jam 3.30 petang. Menerusi perkongsian itu, Syamsul turut meluahkan rasa syukur di atas rezeki tersebut serta turut berkongsikan nama anak keduanya itu yang diberi nama Sumayyah.

“Alhamdulillah maha suci Allah. Maha pemberi segala rezeki. Anak kedua kami selamat dilahirkan pada pukul 3.30 petang tadi (Jumaat).

“Kali ini, Allah kurniakan kami anak perempuan yang diberi nama Sumayyah binti Mohd. Syamsul. Alhamdulillah, terima kasih semua yang mendoakan,” tulisnya.

Syamsul mendirikan rumah tangga dengan Puteri Sarah pada Mac 2014 dan mereka dikurniakan seorang anak lelaki bernama Syaikhul Islam Mohd Syamsul.


“Kereta Aku Proton, Tapi Hari-Hari Mampu Makan Udang Galah”

Pasti ramai yang tahu pelakon Zarina Anjouline sememangnya seorang yang lantang bersuara. Zarina juga seringkali tampil dengan pendapatnya mengenai isu yang berlaku di sekelilingnya.

Baru-baru ini, Zarina berkongsikan perkhabaran gembira di mana dia baru sahaja membeli kereta baru buatan Malaysia. Perkongsiannya itu menjadi perhatian dimana Zarina memberitahu dia lebih sanggup mengambil kereta itu daripada membeli kereta jenama mewah tetapi akhirnya tak mampu untuk membayarnya.

BACA: Ifa Raziah Bengang Difitnah Skandal Dengan Bekas Kekasih Zarina Anjoulie

“Yeay new day new car. Biar la Proton je yang penting bukan no plate bukan register under nama cina mana entah ok. Beli apa yang afdal dan sesuai dengan ekonomi sendiri.

“Tak sanggup aku nak angkot merc tapi terkinja-kinja nak bayar kang Pastu makan maggi, lepas tu kang kena tarik,” tulisnya di Instagram.

Dalam pada itu, Zarina turut menempelak netizen yang memandang rendah dengan pilihannya membeli kereta kebangsaan itu. Kata Zarina lagi, dia pernah membeli sebuah kereta jenama mewah ketika berusia 25 tahun dan mengakui ia keputusan paling teruk pernah dilakukannya.

Yeay … new day new car ? ? Biar la proton je yang penting bukan no plate bukan register under nama cina mana entah ok ??? beli apa yg afdal n sesuai dgn ekonomi sendiri . Tak sanggup aku nk angkot merc Tapi terkinja2 nk bayar kang Pastu makan maggi Pastu kang kena tarik? – – sebelum kau cakap ha proton je … let me tell u that I had my first bmw when I was 25 n guess what worse decision ever . Sebab nk cam korang la giler glam nk show off… Tapi haprak maintenance cam setan semua mahal rosak sikit Kalau takde 2k tak yah cite end up Bila jual balik value jatuh nk mati aku rugi.. utk apa ?? Semua utk kebodohan aku nk show off… I don’t need all that now . I’m happy with my life keta aku proton Tapi hari2 aku mampu makan udang galah. Dari kau bawak bmw makan ikan reject kat pasar

A post shared by  Zarina Anjoulie (@zarina_anjoulie) on Mar 14, 2019 at 8:08pm PDT

“Sebelum kau cakap ha Proton je, let me tell u that I had my first bmw when I was 25 n guess what worse decision ever. Sebab nak macam korang la giler glam nak show off.

“Tapi haprak maintenance macam setan semua mahal rosak sikit Kalau takde RM2k tak payahyah cite end up Bila jual balik value jatuh nak mati aku rugi untuk apa?

“Semua utk kebodohan aku nak show off. I don’t need all that now. I’m happy with my life keta aku proton Tapi hari-hari aku mampu makan udang galah. Dari kau bawak bmw makan ikan reject kat pasar,” katanya.

Betul apa yang dikatakan oleh Zarina. Janganlah beli kereta mewah semata-mata nak menunjuk tetapi akhirnya memakan diri. Lebih baik jika kita ukur baju di badan sendiri terlebih dahulu.


Ucapan Sweet Aliff Aziz Untuk Hari Jadi Isteri Tersayang

Baru saja menyambut ulang tahun kelahiran yang ke-25, menerusi Instagram, Bella Astilla ada memuat naik video meluahkan rasa syukur kerana dikurniakan keluarga yang sentiasa berada disisinya.

Menerusi perkongsian tersebut, Bella memberitahu hadiah yang diinginkan hanya mahukan kedua ibu bapanya sentiasa bahagia, dipanjangkan umur dan semoga anaknya, Ayden menjadi anak yang soleh.

Sudah lama tidak mengemas kini perkembangan dirinya di Instagram, Aliff Aziz dilihat memuat naik gambar mereka sekeluarga berserta ucapan manis dan istimewa sempena hari jadi isteri kesayangannya itu.

Menerusi ucapannya itu, Aliff menghargai segala pengorbanan Bella yang terus setia meskipun perlu berdepan bermacam dugaan. Kata Aliff lagi, Bella merupakan wanita paling tabah dan kuat. Aliff juga turut berterima kasih kepada Bella di atas hadiah yang tidak ternilai iaitu anak mereka, Ayden.

Apa yang pasti bukan mudah untuk seorang isteri memberikan peluang kedua dan memaafkan suami. Diharap pasangan ini dapat menyelesaikan kemelut rumah tangga mereka dengan baik dan semoga rumah tangga yang dibina terus bahagia.


Atikah Suhaimie Mohon Henti Kecam Awi Rafael

Berita mengenai pembatalan perkahwinan Awi Rafael dan Atikah Suhaimie ternyata mengejutkan ramai pihak. Mana tidaknya, hanya tinggal beberapa hari sahaja lagi menjelang hari pernikahan mereka yang sepatutnya berlangsung Ahad ini.

Pembatalan pada saat akhir itu sekaligus mencetuskan pelbagai spekulasi. Bagaimanapun, menerusi satu video yang dimuat naik di Instagram, Atikah tampil mempertahankan bekas tunangnya dengan meminta netizen berhenti mengecam dan tidak menjadikan Awi sebagai sasaran.

Hear me say ? . Spread love and good music ??

A post shared by  Atikah Suhaime ?????? (@therealatikahsuhaime) on Mar 15, 2019 at 12:27am PDT

“Walaupun sedih kerana majlis perkahwinan kami dibatalkan, saya lebih kecewa kerana ramai pihak menghentam orang yang saya sayang (Awi Rafael) di Instagram.

“Anda tidak boleh berbuat demikian kerana tidak mengenalinya secara peribadi,” katanya.

Kata Atikah lagi, tiada siapa yang harus dipersalahkan dalam hal ini. Atikah berkata lagi, mereka diluar sana tidak berhak berkata buruk tentang bekas tunangnya itu kerana Awi seorang lelaki yang baik serta sering menjaga nama baiknya dan keluarga.

“Saya lebih mengenalinya dan dia menjaga saya dengan baik sebagai tunang, malah menjaga nama baik saya dan keluarga. Jadi tiada siapa antara anda boleh memberikan kata-kata tidak baik tentang dia.

“Tolong berhenti membenci antara satu sama lain. Ia cuma takdir yang perlu kita terima. Nampaknya tiada jodoh antara kami. Jadi lebih baik sebarkan kasih sayang. Saya sayang anda semua,” katanya.


“Dia Orang Yang Baik, Jangan Buka Aibnya”

Susulan pembatalan perkahwinan di saat akhir, ada segelintir pihak mendakwa Atikah Suhaimie menjadi punca majlis itu tidak dapat diteruskan. Bagaimanapun, Awi Rafael menafikan tuduhan liar itu.

Dalam pada itu, Awi turut meminta agar orang ramai berhenti membuka aib dan tidak terus menghukum ataupun menyalahkan Atikah. Katanya lagi, antara mereka tiada jodoh dan sudah ketentuan Allah bahawa mereka tidak dapat bersama.

“Dia orang yang baik. Jangan buka aibnya. Kasihan pada dia. Anggap saja apa yang terjadi ini sudah tidak ada jodoh.

“Sepanjang setahun ini dia bekerja keras. Pada akhirnya apabila wang sudah cukup, tapi ketentuan Allah kami tidak dapat bersama. Dalam perkara ini yang turut membabitkan keluarga, banyak pihak kena jaga. Apa yang penting, hormat dan jangan membelakangkan orang tua. Saya fokus pada ibu, dia dengan kedua ibu bapanya,” katanya kepada Harian Metro.

Mengakui sangat sedih di atas apa yang berlaku, Awi percaya Atikah dapat menempuh ujian ini memandangkan dia seorang yang sangat positif. Kata Awi lagi, selepas apa yang terjadi, dia mengakui akan mengambil masa untuk berbaik dengan Atikah.

“Apa saya buat selama ini untuk Allah. Tapi, apabila berlaku sebaliknya, saya sayu dan sedih. Saya sudah cuba tapi tidak berjaya. Namun, semangat saya tetap ada. Saya tidak akan mengalah dalam mencari cinta sejati. Mungkin aturan Allah lebih baik buat saya selepas ini.

“Saya percaya Atikah juga okey sebab saya lihat dia begitu positif dan bersemangat dengan kerja-kerjanya. Cuma, untuk mengatakan sejauh mana dia okey atau sebaliknya, itu membabitkan perasaannya sebagai wanita. Tidak semua boleh faham dengan apa saya rasa dan lalui ketika ini,” katanya.

Sementara itu Awi memberitahu keputusan untuk membatalkan perkahwinan tidak dibuat secara mengejut. Beberapa hari lalu, perbincangan sudah dibuat membabitkan pertemuan keluarga kedua belah pihak termasuk Atikah sebelum mereka mengumumkan tentang perkara itu kepada umum.


Tak Jadi Kahwin, Ini Nasihat Sharnaaz Buat Awi & Atikah

Tinggal beberapa hari saja lagi bakal mendirikan rumah tangga, ramai peminat terkejut apabila majlis perkahwinan Awi Rafael dan Atikah Suhaimie dibatalkan secara mengejut pada saat akhir.

Berita pembatalan perkahwinan pasangan itu mendapat perhatian Sharnaaz Ahmad yang memberikan nasihat serta kata-kata semangat buat Awi dan Atikah.

Menurut Sharnaaz, perancangan Allah itu lebih halus dan, sebagai manusia kita harus reda dengan ketentuan-Nya. Sharnaaz juga mendoakan agar mereka beruda sentiasa dalam lindungan Allah. Katanya lagi, soal jodoh, perpisahan & kematian sudah pun tertulis.

Status yang dimuat oleh Sharnaaz itu turut mendapat perhatian netizen yang bersimpati di atas apa yang berlaku pada Awi dan Atikah. Kata netizen, adalah lebih baik jika perpisahan terjadi sebelum berkahwin.

Sejak kebelakangan ini, status rumah tangga Sharnaaz Ahmad terus menjadi tanda tanya netizen apabila masing-masing dilihat memuat naik status luahan hati di media sosial.


Che Ta Tuntut Bekas Pemandu Minta Maaf Sebelum 6 Petang

Berhubung isu pembayaran gaji minggu lalu, Rozita Che Wan memberi tempoh sehingga jam 6 petang ini untuk bekas pemandunya, Muhammad Riduan Mohamad Mizol membuat permohonan maaf secara terbuka kepadanya.

Enggan memanjangkan isu tersebut, Che Ta berkata, dia memberi peluang kepada bekas pemandunya untuk tampil membuat permohonan maaf sama ada datang bersemuka dengannya atau menerusi media sosial.

“Pihak kami sebelum ini sudah menghantar notis tuntutan untuk dia membuat permohonan maaf namun tiada sebarang maklum balas sehingga sidang media ini diadakan.

“Pun begitu saya tetap memberinya peluang sehingga pukul 6 petang ini untuk dia tampil membuat permohonan maaf itu sama ada bertemu saya sendiri atau membuat kenyataan di laman sosial miliknya.

“Saya tidak mahu memanjangkan isu ini dan sebolehnya ingin menyelesaikan cara baik tanpa perlu mengambil tindakan seterusnya,” katanya kepada mStar Online.

Terdahulu, nama pelakon itu menjadi bualan hangat apabila bekas pemandunya mendakwa Che Ta tidak membayar gajinya berjumlah RM2,000.

Dalam pada itu, Che Ta sudah pun menjelaskan wang tersebut, namun akan mengambil tindakan undang-undang terhadap lelaki terbabit kerana telah menjatuhkan reputasinya dengan mengadakan cerita tidak benar sekaligus jatuh fitnah serta menuntut permohonan maaf secara terbuka.


“Siapa Tak Kecewa, Tapi Saya Akur Keputusan Keluarga”

Hanya tinggal beberapa hari saja lagi untuk mendirikan rumah tangga, Atikah Suhaimie mengakui sangat sedih apabila majlis pernikahannya terpaksa dibatalkan. Meskipun berat untuk menerima, namun Atikah akur dengan keputusan yang dibuat keluarganya.

“Siapa yang tidak kecewa, tetapi apa yang boleh saya katakan, antara kami tiada jodoh untuk bersama.

“Saya perlu akur dengan keputusan keluarga, malah menghormati Awi Rafael dan keluarganya. Hanya itu yang dapat saya katakan, selebihnya biar pihak lelaki yang memberikan jawapan,” katanya kepada BH Online.

Dalam pada itu, Atikah berharap orang ramai memahami situasinya dan memberikannya sedikit ruang. Ujarnya lagi, dia akan memberikan penjelasan berkenaan isu pembatalan perkahwinannya itu apabila sudah bersedia nanti.

“Saya minta maaf dan berharap semua pihak memahami memahami situasi saya sekarang. Saya akan keluarkan kenyataan apabila sudah bersedia nanti.

“Berikan saya sedikit ruang dan waktu, selain doakan yang terbaik buat saya,” katanya

Terdahulu, menerusi Instagram Atikah memberitahu dia dan Awi sudah pun bekerja keras namun mungkin tidak kuat berjuang untuk cinta mereka. Atikah Suhaimie dan Awi Rafael mengikat tali pertunangan pada 17 Mac 2018.


Mengaku ‘Single’, Remy Ishak Putus Tunang?

Sudah hampir dua tahun mengikat tali pertunangan, Remy Ishak kerap kali ditanya tentang pernikahan. Sebelum ini Remy memberitahu dia belum bersedia untuk berkahwin. Jelasnya lagi, selain komitmen kerja, ada beberapa hal peribadi perlu diberi perhatian dahulu.

Bagaimanapun, baru-baru ini timbul pula khabar angin mengatakan Remy sudah kembali solo. Menerusi satu video Live baru-baru ini, Remy mengaku dirinya sudah single dan tiada siapa yang inginkan dirinya.

“Tak apa dik, tak ada orang nak dekat abang dah. Kalau hensem-hensem tak ada orang nak, so kita gemuk pun tak apalah. Kita single kan,” katanya.

Tidak pasti sejauh mana kebenarannya, setakat ini tiada kenyataan daripada Remy mengenai status hubungan dengan tunangnya Ezza Yusof. Mungkin Remy hanya bergurau sahaja. Apa pun harapnya semuanya baik-baik sahaja.


"Bukan Awi Batalkan Majlis Tapi Saya Yang Batalkan"

Semalam rata-rata peminat dikejutkan dengan berita perkahwinan Atikah Suhaime dan Awi Rafael yang sepatutnya dijadualkan pada Ahad ini, 17 Mac, telah pun dibatalkan pada saat akhir di atas sebab-sebab tertentu.

Menerusi Instagram, Awi Rafael memuat naik satu video memberikan kenyataan tentang keputusannya untuk tidak meneruskan perkahwinan serta terpaksa menarik diri.

BACA: “Niat Dihati Untuk Bina Masjid, Tutup Aib Dia Yang Dulu”

Namun, menerusi ruangan komen di Instagram, bapa Atikah, Suhaime Jamali dilihat meninggalkan komen menjelaskan punca sebenar perkahwinan itu dibatalkan. Menurutnya, perkahwinan itu dibatalkan oleh pihaknya dan bukan Awi Rafael.

Menurut bapa Atikah lagi,keputusan yang dilakukannya itu adalah untuk kebaikan dan masa depan anaknya. Bagaimanapun, setakat ini tiada lagi kenyataan rasmi daripada Awi dan Atikah sendiri berhubung punca perkahwinan mereka dibatalkan.

Terdahulu, pasangan itu mengikat Atikah Suhaimie dan Awi Rafael mengikat tali pertunangan pada 17 Mac 2018. Dalam pada itu, semalam Awi turut memberitahu dia membuat keputusan untuk bertunang tahun lalu dengan niat untuk menutup aib Atikah yang dahulu dan membawanya ke jalan Allah.


Ahmad Idham Dilantik CEO Baharu Finas

Nampaknya teka-teki mengenai siapakah yang akan menerajui Perbadanan Kemajuan Filem Nasional (Finas) terjawab apabila pengarah dan penerbit filem, Ahmad Idham dilantik sebagai Ketua Pegawai Eksekutif (CEO) yang baru.

Perkara itu diumumkan oleh Kementerian Komunikasi dan Multimedia Malaysia (KKMM), Gobind Singh Deo dalam satu kenyataan rasmi hari ini.

Berkuat kuasa sejak 11 Mac lalu, jawatan itu akan dipegang oleh Ahmad Idham selama dua tahun bagi menggantikan Shakib Ahmad Shakir yang bertindak selaku pemangku selama empat bulan lalu.

Untuk rekod, Ahmad Idham memiliki Ijazah Sarjana Muda Perakaunan dari Universiti Teknologi Mara (UiTM) mempunyai kepakaran serta pengalaman lebih 25 tahun dalam industri kreatif.

Antara filem terkenal yang pernah diarahkan oleh Ahmad Idham antaranya Jangan Pandang Belakang, Remp-It, Mr. Cinderella, Adnan Sempit dan Hantu Wangan.


Isu Gas Metana, Suhaimi Saad Persenda Vaksin Tak ‘Kebal’

Baru-baru ini, Malaysia digemparkan dengan pembuangan sisa bahan kimia di Sungai Kim Kim, Pasir Gudang, Johor. Susulan insiden pencemaran itu, ramai yang menjadi mangsa akibat terhidu gas beracun sehingga mengalami sesak nafas.

Seperti yang diketahui, kandungan gas metana yang terlalu tinggi di udara boleh membawa maut. Insiden itu turut mendapat perhatian bekas anggota kumpulan In Team, Suhaimi Saad yang dilihat sekali lagi mengeluarkan kenyataan yang mencetuskan provokasi.

Dalam kenyataan itu Suhaimi mengatakan bahawa vaksin bukanlah segala-galanya. Kenyataannya itu mengundang kecaman netizen yang mengatakan bahawa gas metana adalah bahan kimia dan tiada kaitan dengan pengambilan vaksin.

Netizen turut marah di atas kenyataan Suhaimi itu yang dilihat mempermainkan isu tersebut. Kata netizen lagi, tujuan vaksin adalah untuk menghalang sesetengah penyakit bukan bahan kimia.

Dalam pada itu, rata-rata netizen menyifatkan Suhaimi tidak sepatutnya mengeluarkan kenyataan sedemikian seolah tidak sensitif dengan perasaan ahli keluarga mangsa yang terlibat dengan insiden tersebut.

Malah ada netizen mengatakan, Suhaimi sanggup mempergunakan agama semata-mata untuk menegakkan fahamannya. Kata netizen lagi, jika tidak mampu berkata perkara yang baik-baik adalah lebih baik jika mendiamkan diri.


5 Sebab Bikers Kental 2 Bakal Pecah Panggung!

Sekali lagi, kisah dunia permotoran ditayangkan dalam filem Bikers Kental 2 selepas mendapat sambutan hangat menerusi filem pertama pada tahun 2013.

Filem arahan Helmi Yusof kali ini bakal menggegarkan pawagam pada 14 Mac dengan sebuah filem yang dinanti-nantikan oleh peminat setia dunia permotoran.

Gandingan pelakon hebat dalam filem ini ternyata akan memberikan anda gelak tawa sepanjang menonton filem ini nanti.

Nak tahu kenapa? Ini antara 5 sebab yang bakal buat anda tidak bosan semasa dalam panggung sekaliigus menjadikan filem ini filem kegilaan ramai.

Filem yang dibintangi oleh Zizan Razak, pastinya mencuit hati anda dengan gelagatnya yang tidak henti-henti membuat lawak.

Nak-nak lagi digandingkan pula dengan Dato’ Awie, Bront Palarae, Amerul Affendi, Afdlin Shauki, dan juga seorang wanita jelita yang diterbangkan dari Thailand, Julangtip Sukkasem, yang sebelum ini pernah membintangi filem pertama Bikers Kental.

Dalam banyak-banyak watak, watak lakonan Amerul Affendi sebagai Albuqueque antara yang menarik perhatian.

Sepanjang filem ini, Amerul menggunakan bahasa Thailand sebagai bahasa bakunya yang memegang watak seorang penjahat warganegara Thailand yang juga pembantu kepada Bront Palarae.

Ternyata Amerul begitu menghayati watak sehinggakan setiap bait-bait kata yang dilontarkan seolah-oleh dia berasal dari sana.

Walaupun sebelum Amerul sering membawa watak antagonis, namun karakternya dalam filem ini cukup menghiburkan! Rugi jika anda tidak menonton filem ini.

Jika sebelum ini, penonton sering di sajikan dengan suasana penggembaraan di Malaysia. Namun bagi filem Bikers Kental 2 ini menampilkan kelainan dengan mempromosikan keindahan di Thailand.

Semasa penggambarann di Danok, Songkla, Hatyai, Trang dan Phuket, filem ini banyak memberi gambaran hampir 70% daripada keseluruhan lokasi filem ini, memang cantik!

Jika anda dapat lihat, selain daripada pelakon dan cerita yang ingin disampaikan lagu bagi sesebuah filem juga memainkan peranan penting bagi menarik penonton.

Ternyata kali ini filem Bikers Kental 2 mengambil penyanyi yang juga seorang Bikers Kental iaitu Akim yang digandingkan bersama Faizal Tahir.

Memang tidak dapat dinafikan lagi, gandingan hebat duo suara yang cukup serba serbi dari segi nyanyi bakal buatkan anda terikut-ikut lirik lagunya.

Kali ini, Bikers Kental 2 merupakan kesinambungan kisah Bidin Al- Zaifa yang sudah mempunyai pernigaan sendiri dalam bidang permotoran, Bidin memulakan perniagaan dalam air brush dan sticker motor secara kecil–kecilan.

Kisah bermula apabila Bidin mahu melamar kekasih hatinya, Cherry Porntit lakonan Meau Julallangtip dan berhasrat ke Hatyai untuk berkenalan dengan lebih dekat sebelum memperisterikan kekasih hatinya itu.

Bidin secara solo menunggang motosikalnya, Aprilla RSV4 ke Thailand demi cinta sejatinya. Namun bagaimanapun, Bidin telah pun mempunyai musuh di negara seberang itu, , Pornthaliwat Thani (Bront Palarae) yang telah dipenjarakan selepas ditangkap.

Dengan ini secara rasminya, Porthaliwat menyimpan dendam terhadap Bidin Al Zaifa.

Namun hasrat itu turut dihalang oleh seorang samseng yang kejam, Albuqueq (Amerul Affendi) dan abang kandung Cherry yang juga seorang juara Muay Thai, Ananda (Pont Cranium).

Persoalannya mampukah Bidin melarikan diri dari musuhnya? Siapakah Albuqueq dengan Bidin? Mampukah Bidin mengharugi perjalanannya ke Thailand yang penuh dengan cabaran itu seorang diri? Berjayakah Bidin melamar kekasih hatinya?

Semuanya bakal terjawab dalam Bikers Kental 2 yang bakal ditayangkan di pawagam tidak lama lagi. Jadi kepada geng-geng motosikal jangan lupa angkut geng untuk terjah pawagam.


Video Makan Aiskrim Elfira Loy Undang Komen Lucah

Baru-baru ini, Elfira Loy ada memuat naik video memaparkan dia sedang menikmati sebatang aiskrim. Difahamkan video tersebut bagi memperomosikan satu jenama aiskrim.

Bagaimanapun, video tersebut menimbulkan rasa kurang senang dikalangan netizen yang beranggapan gaya Elfira menikmati aiskrim tersebut boleh mengundang komen negatif. Seperti sudah dijangka, video tersebut dihujani komen berbaur lucah oleh netizen yang ‘berotak kuning’.

Best gila busy dengan kerja , you can take a moment and enjoy your favorite #NestleIceCream. As you all know , my favorite is lycheeeeee. Memang susah nak dapat sekarang sebab cepat habis . Korang yang belum try boleh cari kedai-kedai yang berdekatan. You can get not just lychee but grape flavours too Video by @cameo.x

A post shared by  25 | ?? | Married lol (@elfiraloy) on Mar 9, 2019 at 9:08pm PST

Ada netizen berpendapat jika diikutkan video yang dikongsikan oleh Elfira hanya video biasa, namun lain pula di mata lelaki-lelaki miang. Kata netizen lagi, disebabkan pemikiran kotor seperti ini punca Melayu tidak maju kehadapan.

Ada saja tak kena di mata netizen. Makin parah netizen sekarang sehinggakan makan aiskrim pun nampak lucah di mata mereka. Rasanya kalau netizen berfikiran positif  video tersebut akan dilihat biasa sahaja.


“Niat Dihati Untuk Bina Masjid, Tutup Aib Dia Yang Dulu”

Ramai terkejut mendengar perkhabaran tentang pembatalan perkahwinan antara Awi Rafael dan Atikah Suhaimie pada saat akhir yang sepatutnya dijadualkan Ahad ini, 17 Mac 2019.

Menerusi Instagram, Awi memuat naik satu video memberikan kenyataan tentang keputusannya untuk tidak meneruskan perkahwinan serta menarik diri di atas sebab-sebab tertentu dan tidak mahu membuka aib sesiapa.

Awi harap semua teman akan faham.. Awi sudah coba buat yg terbaik utk dia & Awi sekeluarga sdh pun bersiap sedia utk Ahad ini. Niat dihati adalah utk membina masjid, menutup aib dia yg dulu & membawa dia ke jalan tuhan bersama ke arah hidup baru. Kerna itu Awi tawakkal & terus tunang sejak tahun lalu. – Namun.. Awi juga mempunyai Ibu dan maruah keluarga. Terlalu berat dugaan baru kali ini.. Awi harap kawan2 semua akan faham. Dahlah.. Awi pun tak ingin bukak aib sesiapa. – Jodoh di tangan Tuhan & mungkin solat istikarah Awi pun telah dijawab di saat2 akhir ini. ?? – TQ to all my friends tht hv been so supportive & loving, don’t worry I will repay those that hv booked flights etc.. tq for calling me. To co-sponsors for e wedding.. cake & food etc, don’t worry i will call you too. We can give it to the children’s orphanage. – Kpd rakan2 media, TQ kerana selalu memberi support kpd Awi.. dan kesianlah dia. Tetap berikan sokongan kpd dia, seperti yg kami semua dapat lihat sejak kami bertunang. – Namun utk Awi.. Awi & keluarga tarik diri. Awi minta maaf, salam. ???? Bismillah.

A post shared by  Awi Rafael (@awirafael) on Mar 13, 2019 at 7:50pm PDT

“Saya ingin mengucapkan dan memaklumkan bahawa Awi dan keluarga Awi tarik diri daripada perkahwinan bersama dengan Atikah. Ada banyak benda yang harus kita selesaikan semenjak awal lagi. Namun pada saat-saat akhir ini barulah kita tahu kisah-kisah yang sebenar,” katanya.

Awi turut memberitahu dia membuat keputusan untuk bertunang tahun lalu dengan niat untuk menutup aib Atikah yang dahulu dan membawanya ke jalan Allah.

Menyifatkan dugaan ini terlalu berat untuknya, Awi memberitahu dia dan keluarga memerlukan ruang untuk menyelesaikan masalah tersebut.


Atikah Suhaimie, Awi Rafael Tak Jadi Kahwin

Selepas setahun mengikat tali pertunangan, majlis perkahwinan Atikah Suhaimie dan Awi Rafael yang sepatutnya berlangsung Ahad ini, 17 Mac 2019 tidak akan menjadi kenyataan apabila dibatalkan pada saat akhir.

Perkara itu dimaklumkan sendiri oleh Atikah dan Awi sendiri menerusi akaun Instagram mereka. Atikah memberitahu dia dan Awi sudah pun bekerja keras namun mungkin tidak kuat berjuang untuk cinta mereka.

Kata Atikah lagi, dia berharap hubungan baik antara mereka akan kekal dan turut berterima kasih kepada Awi kerana menjaganya dengan baik sepanjang bergelar tunangnya.

Dalam pada itu, Awi menerusi Instagram memaklumkan dia sudah melakukan yang terbaik namun mungkin tiada jodoh di antara mereka. Ujarnya lagi, terlalu berat dugaan kali ini kerana majlis yang sepatutnya berlangsung Ahad ini sudah pun bersiap sedia.

Awi dalam kenyataan berterima kasih kepada mereka yang sentiasa menyokongnya dan meminta agar tetap memberikan sokongan kepada Atikah.

“Kepada rakan-rakan media, terima kasih kerana selalu memberi sokongan kepada Awi dan kesianlah dia. Tetap berikan sokongan kepada dia, seperti yang kami semua dapat lihat sejak kami bertunang. Namun untuk Awi, Awi dan keluarga tarik diri. Awi minta maaf, salam,” tulisnya.

Diharap Atikah dan Awi tabah menghadapi ujian ini. Sayang dengan hubungan yang telah terbina, namun itulah yang dinamakan jodoh. Atikah Suhaimie dan Awi Rafael mengikat tali pertunangan pada 17 Mac tahun lalu.


“Anak Ditutup Mulut Dengan Kain, Ditampar & Disepak”

Hati ibu mana yang tidak sedih melihat anaknya dicederakan dan menjadi mangsa buli. Penyanyi Ani Mayuni tidak dapat tidur malam mengenangkan nasib anak perempuannya yang dibuli oleh sekumpulan pelajar.

Anak sulungnya, 14, yang bersekolah asrama di Titiwangsa, Kuala Lumpur itu turut didera gara-gara enggan menceritakan kisah peribadinya. Menceritakan semula bagaimana anaknnya didera, Ani memberitahu mulut anaknya ditutup dengan kain, ditampar dan disepak berulang kali.

BACA: Penyanyi Dangdut, Ani Mayuni Buat Laporan Polis Dibelasah Suami Sendiri Di Rumah

“Saya tidak boleh tidur malam apabila mengenangkan keadaan anak yang ditutup mulut dengan kain dan ditampar serta disepak berulang kali oleh beberapa pelajar senior. Andai sesuatu buruk terjadi kepadanya pada malam kejadian, saya tidak akan maafkan mereka.

Menurut Ani Mayuni, melihatkan anaknya banyak mendiamkan diri, dia mengetahui ada perkara yang disembunyikan. Selepas dipujuk, barulah anaknya menceritakan apa yang berlaku. Ujarnya lagi, seramai lapan orang pelajar senior terlibat dalam kes buli tersebut.

“Selepas beberapa kali memujuk berkongsi masalah yang dihadapi, barulah dia buka mulut. Dia memberitahu ada lapan pelajar senior mahu mengetahui mengapa ibu dan bapa saudaranya datang ke sekolah.

“Apabila dia enggan bercerita, pelajar senior itu mengugut mahu memukulnya. Takut dengan ugutan itu dia pun bercerita tetapi pelajar senior itu masih tidak berpuas hati dan mempercayainya. Mereka menendang dan menumbuk pinggang anak saya, menampar muka serta pukul dada.

“Luluh hati saya ketika melihat badan anak penuh dengan kesan lebam. Tergamak mereka buat begitu hanya kerana tidak puas hati,” katanya kepada Harian Metro.

Lebih memilukan, mulut anaknya ditutup dengan kain bagi mengelakkan warden mendengar jeritannya.

“Apabila Wirda menangis kesakitan, mereka menutup mulutnya dengan kain. Sebagai ibu, saya tak dapat bayangkan bagaimana keadaan dia ketika itu.

Dalam pada itu, Ani memaklumkan dia sudah membuat laporan di Balai Polis Setapak dan mendapatkan laporan kesihatan di Hospital Kuala Lumpur pada 3 Mac lalu. Doktor yang merawat anaknya mengesahkan ada lebam di badan dan pinggangnya mengalami kecederaan.


Netizen Hairan Che Ta Tak Ambil Tahu Hari Jadi Mentua?

Pada 9 Mac lalu, pelakon cantik Rozita Che Wan baru saja menyambut ulang tahun kelahirannya yang ke-46. Berbeza dengan tahun sebelumnya, untuk sambutan pertama Che Ta memilih untuk meraikannya bersama anak-anak yatim. Sambutan kedua pula diadakan secara eksklusif di hotel Mandarin Oriental.

Bagaimanapun, ada cerita yang tidak sedap didengar apabila netizen membandingkan majlis Che Ta dengan sambutan hari jadi ibu mentuanya yang hanya diadakan di rumah. Malah ada netizen tertanya-tanya mengapa tiada kelibat Che Ta di dalam gambar majlis tersebut.

Susulan itu, timbul pelbagai spekulasi dikalangan netizen yang tertanya-tanya mengenai hubungan Che Ta dengan ibu mentuanya itu. Malah, netizen juga mempersoalkan jarang sekali melihat Che Ta bergambar dengan ibu mentuanya.

Komen netizen berkenaan perkara itu mendapat perhatian Sasha Saidin yang memberitahu Zain dan Che Ta tiada di majlis sambutan hari lahir ibunya kerana mempunyai urusan di luar negara.

Ada saja tak kena di mata netizen. Tak bermakna jika Che Ta tak kongsikan gambar dengan ibu mentua bermaksud hubungan mereka bermasalah.  Mungkin Che Ta tidak mahu kongsikan gambar dengan mentua kerana bimbang menjadi mangsa kecaman netizen.


“Itu Bukan Saya, Bentuk Badan Pun Tak Sama”

Sejak beberapa hari lalu, hangat diperkatakan di media sosial mengenai penyebaran video lucah seorang lelaki yang dikatakan mirip penyanyi Aiman Tino.

Baru saja menonton video panas tersebut hari ini, Aiman menafikan bahawa lelaki di dalam video itu adalah dirinya. Kata Aiman, bentuk badan lelaki dalam video tersebut berbeza dengan dirinya malah latar belakang bilik juga tidak sama seperti yang didakwa.

“Saya baru berkesempatan menonton video itu hari ini dan ia bukan saya. Dari segi bentuk tubuh pun berbeza kerana saya tidak ada ‘six pack’ seperti lelaki dalam video itu,” katanya hari ini.

“Saya tak tahu bagaimana mereka lakukan. Sebenarnya bilik saya penuh dengan almari dan katil. Tak ada langsung posisi yang boleh diambil untuk sudut seperti dalam video itu,” katanya.

“Saya tak pasti sekiranya ada pihak yang ingin menjatuhkan saya atau apa. Selama tiga hari saya berdiam diri kerana tidak berani untuk keluarkan sebarang kenyataan yang dikhuatiri boleh mengeruhkan lagi keadaan,” katanya kepada Harian Metro.

Dalam pada itu, Aiman menafikan kontroversi itu sengaja ditimbulkan sebagai gimik untuk mempromosikan single terbarunya berjudul Terlerai Sebuah Janji. Kata Aiman, dia tidak akan sesekali melakukan publisiti murahan yang memalukan diri sendiri.

“Tak tergamak saya melakukan gimik yang boleh memalukan diri sendiri. Ia hanya kebetulan dan berlaku ketika lagu ini baru dilancarkan,” katanya.

Sementara itu, Aiman memberitahu pihak tidak akan teragak-agak untuk mengambil tindakan undang-undang terhadap individu yang terus menyebarkan video tersebut.


Rupanya Fasha Sandha Gunakan Kamera Ini Semasa Photoshot Pre Wedding!

Menggayakan busana serba putih, bakal pengantin Fasha Sandha dan Aidil Aziz kelihatan berseri-seri pada sesi photoshot pre wedding yang diadakan baru-baru ini.

Fasha juga turut mengabdikan kenangan terindah menerusi gambar pre wedding  yang dikongsikan di laman sosial miliknya.

Sedar tak sedar, rupanya Fasha Sandha hanya menggunakan kamera telefon pintar keluaran Huawei sahaja untuk mengabdikan gambar tersebut.

Berkongsi di laman sosial miliknya, Fasha juga menyatakan dia begitu sebak dan hiba apabila melihat gambar tersebut. Namun bersyukur dengan kehadiran Adil dalam hidupnya.

Ternyata kesemua gambar pre wedding pelakon jelita ini sangat gempak dan mendapat ribuan like serta komen.

Anda pasti tak sabar untuk tahu telefon pintar keluaran Huawei yang manakan yang digunaka oleh Fasha dan pasangannya bukan?

Dalam masa kurang daripada sebulan, Huawei bakal memperkenalkan telefon pintar yang mempunyai kamera serba canggih dan juga boleh dikatakan kamera yang paling awesome pada tahun ini.

Pelancaran Huawei P30 yang boleh buat anda jatuh cinta ini, akan diumumkan di akaun Twitter Huawei sekaligus bakal menggegarkan Malaysia dengan teknologinya yang sangat hebat.

Hasil kerjasama dengan Leica, Huawei sentiasa menggeluarkan telefon pintar yang berinovatif.

Menariknya mengenai Huawei P30, telefon pintar ini akan dilengkapi dengan tiga kamera yang bakal menjadikan gambar anda lebih cantik.

Patutlah gambar-gambar pre wedding Fasha semuanya cantik-cantik dan tidak pecah walaupun zoom.

Baru-baru ini telah berlakunya super moon semasa sambutan Chap Goh Mei Tahun Baharu Cina, menariknya Huawei P30 mampu merakam objek tersebut dengan penggunaan mood zoom yang terdapat pada telefon pintar itu.

Ini ternyata mampu P30 mampu memberi gambar yang super duper meletop untuk anda kongsi di laman sosial.

Selepas Mobile World Congress 2019, Bruce Lee, Naib Presiden, Handset Business HUAWEI Consumer Business Group, menunjukkan empat keping gambar yang menggambarkan keupayaan zoom yang boleh diambil daripada siri Huawei P30.

Gambar tersebut ternyata menunjukkan jarak jauh yang boleh menggambarkan bahawa telefon pintar keluaran terbaru Huawei ini boleh memberi fokus subjek yang sangat jauh tanpa menjejaskan kualiti imej.

Seperti sebelum ini, Huawei siri P sentiasa menekankan pada bahagian kamera untuk memberi hasil gambar yang menarik.

Sejak berkerjasama dengan Leica pada tahun 2016, siri HUAWEI P9 memberi makna sebenar fotografi pada telefon pintar dengan memperkenalkan dwi-kamera.

Dwi-kamera memberi kesan bokeh pada bahagian latar belakang dan sekaligus fokus kepada objek dalam gambar. Dwi-kamera yang terdapat pada keluaran telefon pintar Huawei ini juga sentanding dengan kamera DSLR!

Pada tahun lepas, Huawei telah pun mencapai tahap yang tinggi apabila hadir dengan Leica co-engineered dengan memberi tiga kali ganda lensa kamera dengan ciri kamera utama 40MP – sekali lagi mengangkat kualiti fotografi telefon pintar.

Imej galaksi, laluan lalu lintas, silky water, dan super slow mo, hanya diambil dengan sekali shoot sahaja. Menarik bukan?

Dari segi keupayaan cahaya rendah, HUAWEI P20 Pro adalah peranti pertama di dunia yang dapat menangkap imej dalam keadaan cahaya yang rendah dengan menggunakan ISO 102,400.

Sekaligus mampu menangkap subjek dalam keadaan gelap walaupun pada mata kasar tidak dapat dilihat.

Jadi tidak heranlah, Huawei P20 Pro menerima banyak anugerah penting dari media dan diiktiraf sebagai kamera telefon pintar paling power pada anugera DxOMark.

Kini semua telefon pintar Huawei hadir dengan sistem teknologi Kirin 980 dan juga teknologi AI yang menjadikan gambar anda bak juru gambar professional.

Pelancaran Huawei P siri sentiasa memberi barangan yang luar biasa untuk dimenangi.

Jadi tidak heranlah semasa pelancaran Huawei Mate 20 Series pada bulan Oktober 2018, Huawei memberikan pengecas tanpa wayar, Huawei sound stones, drone DJI Tello, serta kad VIP Mate20 bernilai lebih RM10,000

Ternyata semua telefon pintar keluar Huawei sentiasa canggih, dan anda cuba bayangan apa lagi yang bakal ada pada telefon pintar Huawei P30 selain kameranya yang terbaik itu?


Daler Yusof Dikecam Peminat K-Pop Kerana Komen Di IG Siti

Negara Korea sememangnya sinonim dengan pembedahan plastik dan lebih mengejutkan ada yang melakukan plastik surgery di usia muda. Namun tidak semua wanita di sana termasuk selebriti melakukan pembedahan plastik untuk mengubah wajah mereka.

Baru-baru ini, Datuk Seri Siti Nurhaliza memuat naik gambarnya bersama pelakon dan model Korea terkenal, Lee Sung Kyung. Bagaimanapun, komen daripada pelakon kacukan Daler Yusuf mengundang kecaman netizen terutama sekali peminat K-Pop.

Menerusi komen tersebut, Daler mengatakan Siti Nurhaliza lebih cantik serta mendakwa artis Korea itu kelihatan cantik kerana melakukan pembedahan plastik.

Kenyataan Daler itu sekaligus menimbulkan kemarahan di kalangan peminat K-Pop yang berpendapat pelakon itu tidak sepatutnya mengeluarkan kenyataan sedemikian.

Seorang netizen turut melemparkan komen pedas dengan mengatakan pelakon itu sepatutnya fokus untuk memperbaiki lakonannya yang ‘kayu kaku’ daripada mengkritik penampilan seseorang tanpa mengetahui kesahihan perkara tersebut.

Kata netizen lagi, tindakan Daler Yusuf itu sangat memalukan. Selepas dikecam teruk, Daler dilihat membuat permohonan maaf di atas ketelanjurannya itu.

Bagaimanapun, alasan yang diberikan oleh Daler tidak boleh diterima oleh netizen. Netizen mengatakan jika dia bukan peminat K-Pop sekalipun, tidak bermakna pelakon itu boleh menuduh seseorang itu melakukan pembedahan plastik.


“Kau Tak Sedih Ke Tengok Ni Aliff Aziz”

Selepas seminggu kontroversi Aliff Aziz bersama pelakon baru Oktovia Manrose berlalu, baru-baru ini Bella Astillah ada memuat naik videonya di Instagram menyanyikan lagu Datuk Seri Siti Nurhaliza bertajuk Wanita.

Sejak dimuat naik tiga hari lalu, video tersebut tular di media sosial mendapat 1 juta jumlah tontonan. Di ruangan komen, ramai yang memuji Bella sememangnya berbakat dalam nyanyian.

Happy Saturday! Nahh ramai betul mau full video untuk ni lagu kan?. Bella sudah upload di IGTV ? . . P/s: sorry lah suara2 beteriak tu si Ayden sama Aidil?????? Dan bibir saya tu bukan kena inject tapi kena ugam bha (ulcer)

A post shared by  B E L L A A S T I L L A H (@bellaastillah) on Mar 9, 2019 at 12:01am PST

Rata-rata netizen mengatakan Bella bukan saja memiliki rupa paras yang cantik malah memiliki suara yang merdu.

Dalam pada itu, ada juga segelintir netizen berpendapat lagu tersebut seolah ditujukan kepada suaminya, Aliff Aziz ekoran kontroversi yang melanda mereka berdua.

Sememangnya Bella mempunyai suara yang merdu dan adiknya, Didi Astilla merupakan seorang penyanyi. Terdahulu, Bella baru saja merakamkan video cover lagu Semakin nyanyian Siti Sarah duet bersama pelakon, Aprena Manrose.


Gambar Pre Wedding Fasha Sandha, Aidil Aziz

Seperti yang diketahui, Fasha Sandha dan Aidil Aziz bakal melangsungkan pernikahan pada penghujung bulan Mac ini. Difahamkan, majlis resepsi sebelah pengantin lelaki berkenaan bakal diadakan di kampung halaman Aidil di Negeri Sembilan pada 6 April depan.

Menghitung hari untuk bergelar suami isteri tidak lama lagi, nampaknya pasangan itu berkesempatan mengabdikan kenangan terindah menerusi gambar dan video pra perkahwinan.

Pasangan sama cantik sama padan itu kelihatan berseri-seri mengenakan busana perkahwinan serba putih.

#aidilfasha in Azura Couture ?? . Tqvm fasha for the video.Semoga Semunya berjalan lancar untuk bakal raja sehari @fashasandha & @itsaidilaziz dari kami Azura Couture team. Both in AZURA COUTURE for Preweddingtv3 . #azuracouture #fashasandha #aidilaziz #pengantin #bride #groom #weddingdress #mensfashion #preweddingphoto #shesbeautiful #aidilfasha

A post shared by  Azura Couture (@azuracouture) on Mar 9, 2019 at 5:57am PST

Pasti ramai peminat yang tidak sabar menantikan majlis pernikahan pasangan tersebut. Bagaimanapun, tarikh pernikahan pasangan itu masih belum diumumkan dan dijangka diadakan penghujung Mac ini di Perlis.


Isu Video Lucah, Aiman Tino Beri Penjelasan

Sejak beberapa hari lalu, hangat diperkatakan di media sosial mengenai penyebaran video lucah seorang lelaki yang dikatakan mirip penyanyi Aiman Tino. Malah ada pihak mengambil kesempatan dengan menjual video tersebut.

Susulan isu tular itu, rata-rata netizen ternyata-tanya adakah benar sama ada bahawa lelaki dalam video tersebut adalah Aiman? Kemudian, timbul pula dakwaan netizen mengatakan bahawa terdapat persamaan latar belakang video tersebut dengan bilik tidur penyanyi itu.

Tampil memberikan kenyataan berhubung perkara itu, Aiman menerusi Instagram mengatakan pihaknya kini sedang mencari jalan terbaik untuk memastikan isu tersebut dapat diselesaikan dengan segera.

Dalam pada itu, pihaknya memberi amaran akan mengambil tindakan undang-undang jika ada mana-mana pihak yang cuba membangkitkan semula isu tersebut sehingga menjadikannya berlarutan.

Terdahulu, tular klip video lucah memaparkan seorang lelaki sedang melakukan aksi ghairah yang dikatakan mirip penyanyi itu. Bagaimanapun, kemaluan lelaki berkenaan ditutup menggunakan grafik.


“Cerita Dah Lama, Sudah Tentu Saya Lalui Fasa Kecewa”

Meskipun sudah mendirikan rumah tangga dengan pilihan hatinya, Faris Khairol Anuar, namun masih ada yang bertanyakan soalan kepada Elfira Loy mengenai keadaan dirinya selepas putus tunang dan apa yang menyebabkan dia membuat keputusan untuk menerima suaminya.

Menjawab pertanyaan netizen menerusi Insta Story, Elfira berkata dia juga melalui fasa kecewa namun dia memilih untuk tidak bercerita kepada orang lain dan berdiam diri sahaja. Ujarnya lagi, ketika itu dia banyak berdoa dan hanya percaya kepada ibu bapa serta keluarga.

“Cerita dah lama tapi ramai tanya. Sudah tentu saya lalui fasa heartbroken juga. Tapi El diam tak cerita kat orang, tak tunjuk. Tak tahu nak percaya itu takdir atau ujian atau apa.

“Tapi El banyak berdoa dan hanya percaya pada ibu bapa dan keluarga. Sikit-sikit benda tu kita akan nampak bayangan dia. Tapi kita kena percaya itu adalah petunjuk Allah. Dengan keredhaan dan kepercayaan kepada Allah, Allah akan gantikan dengan kebahagiaan, InshaAllah,” tulisnya.

Selepas mengikat tali pertunangan pada 2 September tahun lalu, Elfira dan Faris  selamat disatukan sebagai suami-isteri pada 1 Januari lalu di di Poolside Cyberview The Lodge, Cyberjaya.


“Jangan Hipokrit, Kalau Tak Cantik Siapa Nak Tengok Drama?”

Meskipun dikecam teruk oleh netizen dan segelintir rakan artis, Datuk A. Aida tetap mempertahankan kenyataannya bahawa rupa paras sangat penting untuk menjadi seorang pelakon untuk melariskan sesebuah drama.

Ujarnya lagi, mereka yang mempertikaikan kenyataannya itu perlu menerima hakikat dan tidak perlu jadi hipokrit kerana jika seseorang pelakon itu tidak mempunyai rupa, siapa yang akan menonton drama tersebut.

“Itu adalah realiti kehidupan dan tuntutan masa kini. Kenapa nak pertikaikan. Selebriti yang menyelar kenyataan saya itu mungkin tak faham.

“Mereka kena terima hakikat dan jangan jadi hipokrit. Sebab sememangnya setiap drama semua menggunakan pelakon utama yang mempunyai wajah cantik dan tampan.

“Kalau tidak, siapa yang nak tengok drama tu? Bagi saya, bakat itu boleh digilap. Tapi rupa itu sangat penting untuk melariskan sesebuah drama,” katanya kepada mStar Online.

Dalam pada itu, Aida memberitahu beliau tidak kisah dengan komen netizen yang mengaitkan wajahnya. Ujarnya lagi, beliau sudah menyekat lebih 500 netizen yang meninggalkan komen negatif di media sosialnya.

Terdahulu, kenyataan A Aida mencetuskan kontroversi apabila beliau meminta bakat baru tidak membuang masa datang ke uji bakat jika tidak mempunyai rupa atau pakej lengkap. Ujarnya lagi, bakat boleh gilap tetapi rupa adalah paling penting untuk menjadi seorang selebriti.


“Saya Akhirnya Temui Cinta Yang Dicari-Cari Selama Ini”

Selepas 8 bulan bercerai dengan Nazim Othman, berita pertunangan Bella Dally dengan dengan seorang ahli perniagaan bernama Arif ternyata mengejutkan ramai phak. Malah ada yang beranggapan Bella terlalu cepat move on.

Bagaimanapun, Bella memberitahu dia tidak serik membuka pintu hatinya untuk orang lain meskipun perkahwinannya pernah gagal sebelum ini. Ujarnya lagi, tunangnya itu seorang yang baik dan mampu membahagikan dirinya.

“Saya tahu ramai yang terkejut apabila saya menerima lamaran Arif selepas lima bulan berkenalan. Ada yang menganggap, saya terlalu cepat melupakan kegagalan lalu.

“Apa lagi yang mahu ditunggu jika saya yakin Arif mampu memberikan kebahagiaan yang dinanti-nantikan. Dia lelaki yang baik dan menerima saya seadanya.

“Saya tidak pernah serik dengan kegagalan lalu, malah sentiasa positif kerana percaya, setiap yang berlaku ada hikmahnya. Alhamdulillah, saya akhirnya temui cinta yang dicari-cari selama ini,” katanya kepada BH Online.

Akui sukar untuk melupakan apa yang terjadi dalam hidupnya sebelum ini, Bella memberitahu dia tidak mahu lagi menoleh kebelakang dan kini dia menemui cinta yang dicari.

“Sebelum ini, saya asyik berduka, tetapi saya berusaha melindunginya. Saya sudah penat bersedih dengan apa yang dilalui dulu.

“Sampai satu tahap, saya berasakan cukup-cukuplah berduka. Saya berjuang melupakan segala-galanya dan Alhamdulillah, akhirnya menemui kebahagiaan,” katanya.

Bakal disatukan akhir Mac ini, Bella kini sedang sibuk membuat persiapan perkahwinan dan majlis akad nikah akan diadakan sekali dengan majlis resepsi pada hari yang sama.


Kek Bentuk Kemaluan Parti Nelydia Senrose Dikecam

Baru-baru ini, Nelydia Senrose mengadakan Bachelorette Party yang dihadiri oleh kenalan rapat. Namun apa yang menjadi perhatian ramai adalah kek cawan berbentuk ‘alat sulit’ dan payudara yang disediakan di majlis tersebut menimbulkan rasa kurang senang dikalangan netizen.

Mengulas mengenai isu tersebut, pelakon Nadiyah Shahab memberitahu netizen tidak patut menyalahkan Nelydia kerana dia tidak tahu menahu mengenai majlis tersebut. Katanya lagi, kek itu disediakan oleh pihak katering mengikut tema majlis.

“Nelydia tidak tahu apa-apa mengenai kejutan ‘Bachelorette Party’ itu. Dia tidak patut dipersalahkan. Makanan yang dihidangkan pada malam itu disediakan oleh pihak katering yang mengikut tema majlis iaitu ‘Pyjamas Bachelorette Party Nelydia Senrose’.

“Ketika memuat naik gambar juadah makanan di Instagram, saya tidak fikir apa-apa dan tidak menganggap ia menjijikkan. Niat saya hanya mahu berkongsi gambar makanan yang ada pada majlis itu.

“Saya tidak faham kenapa orang perlu mengecam sedangkan ramai saja yang buat manisan sebegitu untuk suka-suka. Lagipun, bukan kami buat perkara tidak baik sepanjang majlis berlangsung,” katanya kepada Harian Metro.

Dalam pada itu, Nadiyah menjelaskan, parti tersebut bukanlah parti liar seperti yang didakwa sesetengah pihak dan hanya dirhadiri oleh kenalan rapat serta tiada lelaki terlibat dalam majlis tersebut.

“Niat kami baik iaitu mahu memberi kejutan kepada Nelydia yang bakal menamatkan zaman bujang. Kami mahu menghargainya kerana dia wanita yang penyayang.

“Tiada lelaki dalam majlis itu dan semuanya wanita yang terdiri daripada kenalan rapat dan adik-beradik Nelydia.

“Ia hanyalah pertemuan untuk mengucapkan selamat maju jaya kepada Nelydia yang bakal menempuh alam rumah tangga tidak lama lagi,” katanya.

Difahamkan bachelorette party bertemakan baju tidur itu dirancang oleh adik-beradik, saudara mara dan kenalan rapat tanpa pengetahuan Nelydia.


“Hanya 10 Peratus Pelakon Berbakat, Lain Hanya ‘Pasu Bunga'”

Semalam kecoh di media sosial kenyataan daripada penerbit popular Datuk A Aida mengenai komen jujur tentang peserta yang hadir uji bakat Drama Festival Kuala Lumpur (DFKL),

Namun kali ini, pengarah dan pelakon terkenal, Erma Fatima pula mengulas mengenai pelakon-pelakon di Malaysia. Erma mengakui hanya 10 peratus saja yang betul-betul berbakat dan selebihnya hanya ‘pasu bunga’ yang sekadar menjadi hiasan di kaca televisyen.

Dalam pada itu, Erma berkata ada segelintir mereka yang mengelarkan diri sebagai pelakon hanya merosakkan industri hiburan tanah air sahaja dengan kontroversi atau gosip negatif.

“Bagi saya hanya 10 peratus sahaja pelakon di Malaysia yang betul-betul mempunyai bakat dan berpotensi untuk berjaya dalam industri lakonan.

“Yang lain itu, hanya menjadi ‘pasu bunga’ sekadar jadi hiasan skrin televisyen dan kadang-kadang ‘menyemak’ serta merosakkan industri dengan gosip.

“Sebenarnya bila ada bakat dan kemudian diasah, pelakon ini boleh pergi jauh. Kalau masuk sekadar jadi lalang yang akan mati sendiri tanpa perlu dibunuh, buat apa,” katanya kepada mStar Online.

Difahamkan, Erma juga merupakan salah seorang juri uji bakat Drama Festival Kuala Lumpur (DFKL), yang bermula sejak 1 Mac lalu sehingga 17 Mac depan.


“Rukun Mana Kata Nak Jadi Hero Heroin Kena Cantik, Kacak?”

Susulan kenyataan Datuk A Aida yang meminta bakat baru tidak membuang masa datang ke uji bakat jika tidak mempunyai rupa atau pakej lengkap, pelakon lagenda, Ogy Ahmad Daud menyifatkan kenyataan Aida itu agak biadap.

Ogy turut mempersoalkan mengapa perlu mengeluarkan kenyataan seolah menghina ciptaan Tuhan. Ogy turut berkongsikan beliau pernah menjadi juri uji bakat Drama Festival Kuala Lumpur (DFKL) dan melihat ramai peserta mempunyai bakat luar biasa mengatasi rupa paras.

“Buku atau rukun mana mengatakan nak jadi hero atau heroin kena cantik dan kacak? Juri yang berkata begitu adakah mereka lupa dari mana mereka bermula?

“Sistem ini dimulakan stesen televisyen dan kenapa perlu keluarkan kenyataan seolah-olah menghina ciptaan Allah? Saya pernah menjadi juri dan panel dalam DFKL dan melihat ramai peserta yang hadir mempunyai bakat luar biasa mengatasi paras rupa. Pastinya mereka (juri) juga tidak sependapat dengan saya,” katanya kepada Harian Metro.

Ujarnya lagi, jika mencari berdasarkan paras rupa ianya akan ditelan zaman, tetapi jika mencari mereka berbakat akan terus diingati. Dalam pada itu, Ogy memberitahu beliau tidak kisah jika dikecam kerana membangkitkan isu ini.

“Tidak dinafikan pelakon yang ada pengikut ramai di laman sosial itu bagus, tapi pastikan mereka ambil inisiatif untuk lebih berilmu dan menarik,” katanya.

“Kita bercakap mengenai realiti kehidupan, jadi kena faham maksud hero heroin itu apa. Saya tak kisah pun orang nak kutuk saya hanya kerana bangkitkan isu ini kerana masyarakat luar akan ingat, semua produser ada sikap pilih kasih sebegini.

“Di mana jati diri anak seni tempatan jika asyik meniru budaya luar negara kerana pesona seorang pelakon itu adalah lebih penting. Amat sedih kerana di tahun 2019, kita mewujudkan produser yang berfikiran cetek sebegini,” katanya.

Terdahulu, A Aida dalam kenyataannya berkata peserta perlu cermin diri mereka terlebih dulu agar jangan terlalu yakin dan merasakan diri mereka layak sebagai duta DFKL. Katanya lagi, bakat boleh digilap tetapi rupa adalah paling penting.


“Kalau Tiada Rupa, Jangan Buang Masa Datang Uji Bakat”

Bertanggungjawab sebagai juri sesi uji bakat Drama Festival Kuala Lumpur (DFKL), penerbit popular Datuk A Aida memberikan komen jujur tentang peserta yang hadir uji bakat tersebut di mana mereka perlu mempunyai rupa dan pakej yang lengkap.

Tidak mahu memberi harapan palsu, A Aida berkata jika tiada pakej lengkap tidak perlu buang masa hadir ke uji bakat kerana bakat boleh gilap tetapi rupa adalah paling penting untuk menjadi seorang selebriti.

“Kalau boleh tak nak beri harapan kepada orang tapi saya perlu berterus terang. Ada seorang peserta yang datang untuk uji bakat setiap tahun sejak 5 tahun lalu tapi tiada pakej menarik.

“Nak diangkat jadi duta DFKL ini, memang sah-sah kami nak macam Remy Ishak, Syafiq Kyle dan sebab itu saya tidak mahu mereka yang tiada pakej lengkap terus berharap.

“Nak cakap tak kacak tak sampai hati pula tapi nak beri mereka faham, sudah-sudahlah! Ada yang datang tiada rupa atau penampilan tetapi keyakinan sangat tinggi.

“Sehinggakan saya tidak tahu bagaimana nak beritahu mereka supaya jangan buang masa datang ke uji bakat ini,” katanya kepada Harian Metro.

Dalam pada itu, A Aida turut menegur peserta yang terlalu yakin dan merasakan diri mereka layak sebagai duta DFKL agar cermin diri mereka terlebih dulu.

“Saya sampai sudah tiada jawapan nak diberikan. Bagi saya ‘move on’ sajalah sebab memang mereka ini tidak akan dapat. Kadang kala saya pun pening nak cakap macam mana lagi waima nak tolak jadi pelakon ekstra pun tak lepas,” katanya.


Bachelorette Party Nelydia Senrose Bertemakan Baju Tidur

Umum mengetahui, pelakon cantik Nelydia Senrose mengesahkan bahawa dia bakal menamatkan zaman bujang tidak lama lagi dengan seorang jutawan muda bernama Hafez.

Selepas kecoh isu majlis ‘bridal shower’ yang dihimpit kontroversi kerana didakwa mengikut budaya barat minggu lalu, pelakon itu mencuri perhatian sekali apabila mengadakan acara bachelorette party pada hujung minggu lalu.

Bertemakan baju tidur, difahamkan acara tersebut dirancang oleh adik-beradik, saudara mara dan kenalan rapat tanpa pengetahuan Nelydia.

Acara tersebut dimeriahkan dengan tariah khas untuk menghiburkan bakal pengantin. Kami kongsikan sikit beberapa keping gambar sepanjang majlis berlangsung.


“Jangan Sesekali Menidakkan Kaum Adam Sebagai Ketuamu”

Sejak bulan lalu, status rumah tangga Sharnaaz Ahmad dan Noor Nabila terus menjadi tanda tanya netizen apabila masing-masing dilihat memuat naik status luahan hati di media sosial.

Nampaknya, status terbaru Sharnaaz sempena dengan Hari Wanita Sedunia sekali lagi mencetuskan persoalan dan spekulasi. Nota pesanan ringkas itu ditujukan kepada umum terutamanya buat kaum wanita dan lelaki khususnya yang menjalani alam rumah tangga.

Menerusi nota yang ditinggalkan, pelakon itu memuji kaum wanita sememangnya insan yang sangat hebat. Nota itu turut mengingatkan kaum hawa supaya menghormati ketua keluarga serta lelaki dan wanita saling memerlukan di dunia ini.

“Jangan sesekali menidakkan kaum Adam sebagai ketuamu, jika sekali anda beragama Islam terimalah nota ini.

“Kita saling memerlukan di dunia ini, jika kaum Hawa cuba menindas dan menindakkan kaum Adam, sesungguhnya anda tau apa yang akan terjadi kelak. Jika anda Islam terima, jika bukan abaikan,” tulisnya.

Sehingga kini kami juga tidak pasti apa masalah sebenar melanda rumah tangga Sharnaaz dan isteri. Apa pun diharap semuanya dapat diselesaikan secara baik. Sharnaaz dan Nabila mendirikan rumah tangga pada 31 Mac 2017 dan dikurniakan seorang cahaya mata lelaki, Jebat Jayden.


Suhaimi Saad Anjur Seminar Keibubapaan, Bincang Isu Vaksin

Nampaknya bekas anggota kumpulan nasyid In Team, Suhaimi Saad sekali lagi mencetuskan kontroversi sekali lagi apabila baru-baru ini beliau ada memuat naik poster berkenaan seminar yang dianjurkan olehnya.

Menerusi butiran poster tersebut, seminar keibubapaan dan pendidikan awal anak-anak itu akan disampaikan sendiri oleh Suhaimi yang akan diadakan pada 31 Mac ini di Shah Alam dengan bayaran sebanyak RM269 setiap peserta.

Beberapa topik hangat akan dibincangkan menerusi seminar tersebut antaranya mengenai pendidikan di rumah, isu vaksin dan kajian bumi rata.

Isterinya, Ina Naim dan anak-anak beliau akan menjadi penampilan istimewa di seminar itu. Bukan itu sahaja, Suhaimi turut akan menyanyi di seminar itu.

Perkongsian Suhaimi mengenai seminar tersebut mendapat pelbagai reaksi daripada netizen yang kurang senang dengan tindakannya itu. Namun ada juga yang berminat untuk turut serta dalam seminar tersebut.

Ramai yang bertanyakan di mana lokasi seminar itu akan diadakan. Bagaimanapun Suhaimi memberitahu beliau merahsiakan lokasi tersebut atas faktor keselamatan dan hanya diberitahu kepada peserta yang sudah membuat bayaran sahaja.

Dalam pada itu, Suhaimi memberitahu dia mendapat idea untuk menganjurkan program tersebut selepas ramai yang bertanyakan kepadanya serta meminta pandangan tentang cara mendidik anak.


Aidil Aziz, Fasha Sandha Jemput 5,000 Tetamu Ke Resepsi

Umum mengetahui, Fasha Sandha dan Aidil Aziz bakal melangsungkan pernikahan mereka tidak lama lagi. Majlis resepsi sebelah pengantin lelaki bakal diadakan di kampung halaman Aidil di Rembau, Negeri Sembilan pada 6 April depan.

Aidil memberitahu seramai 5,000 tetamu termasuk kaum keluarga, rakan-rakan serta wakil media di majlis resepsi itu nanti. Menurut Aidil, persiapan majlis sudah 50 peratus siap dan berharap agar semua urusan dipermudahkan.

“Keluarga saya memang ramai, jadi inilah masa yang sesuai untuk jemput semua. Biarpun saya tahu jumlah itu sangat besar dan bukannya mudah untuk uruskan sebuah majlis besar.

“Tetapi saya harap semuanya dipermudahkan. Sebab itulah saya sudah buat persiapan lebih awal agar semuanya berjalan lancar,” katanya kepada Kosmo!

Dalam pada itu, Fasha pula berkata setakat ini hanya perancang perkahwinan saja yang sudah ditempah tetapi masih ada beberapa perkara yang masih belum diselesaikan lagi.

“Perancang perkahwinan memang ada tetapi untuk saya buat tempahan terutama makanan mengambil sedikit masa kerana saya seorang yang sangat cerewet. Saya mahukan makanan yang dihidang nanti sempurna dan sedap untuk tetamu.

“Ironinya ramai orang tidak ambil berat tentang hal ini tetapi makananlah yang menjadi elemen utama dalam sesebuah majlis,” katanya.

Bagaimanapun, tarikh pernikahan pasangan itu masih belum diumumkan dan dijangka diadakan penghujung Mac ini di kampung halaman Fasha di Perlis.


“Cukup-Cukuplah Kecam, Beri Oktovia Ruang Perbetulkan Diri”

Sudah hampir seminggu berlalu, namun ruangan Instagram pelakon Oktovia Manrose masih lagi dihujani dengan kecaman netizen susulan kontroversinya bersama Aliff Aziz.

Sebagai teman rapat, pelakon Nadiyah Shahab berharap masyarakat memberi ruang kepada Oktovia untuk memperbaiki kesilapan dan tidak berterusan menghukumnya. Menurut Nadiyah, Oktovia seorang yang sangat baik dan dia bersimpati dengan apa yang menimpa rakan baiknya itu.

“Sekalipun dia berbuat silap, berikan nasihat dan kata semangat, bukan menambah masalah sedia ada dengan terus menghukumnya.

“Kita tidak tahu kisah sebenar di sebalik apa yang berlaku, jadi berikan dia ruang untuk memperbaiki diri. Sebagai kawan, Oktovia sangat baik dan saya simpati apabila dia dicemuh bertalu-talu kerana kesilapannya.

“Jangan terus menilai peribadi Oktovia hanya berdasarkan kontroversi yang berlaku. Cukuplah dengan tekanan yang diterimanya kerana dia juga berhak untuk bangkit dan memperbetulkan kesilapan,” katanya kepada BH Online.

Kata Nadiyah lagi, netizen sepatunya memberikan nasihat dan bukannya melemparkan kecaman kerana ia tidak dapat menyelesaikan sesuatu sebaliknya hanya mengeruhkan lagi keadaan.

“Dia sudah meminta maaf, tetapi mengapa masih ada segelintir yang terus mengungkit dan membangkitkan kisah yang sudah berlalu.

“Jangan ditambah masalah yang ada, sebaliknya berikan nasihat kerana itu yang dia perlukan saat ini. Kecaman sebenarnya tidak menyelesaikan masalah, sebaliknya membuatkan keadaan menjadi bertambah tegang,” katanya.


Usia 25 Tahun, Daisyan Trisha Dah Beli Rumah Sendiri

Nampaknya usaha keras Daisyan Trisha selama hampir beberapa tahun menceburi bidang seni akhirnya mendatangkan hasil, apabila penyanyi dan pelakon sudah membeli rumahnya sendiri di usia 25 tahun.

Daiyan berkongsikan berita gembira itu kepada peminatnya di akaun Instagram miliknya. Menurut Daiyan, dia menyimpan impian untuk membeli rumah sendiri ketika berusia 23 tahun lagi.

Ujarnya lagi, dia mula mengumpul duit sejak dua tahun lalu. Meskipun proses membeli rumah agar sukar, namun dia berjaya membeli rumah jenis kondominium yang terletak di ibu kota.

i bought my first house at age 25! ?? ? sorry if i got a little emotional in the video but i just couldn't contain my emotions. i've been wanting to buy my own place since i was 23 but they thought i was too young. worked hard ever since and i finally secured a great place last year in my favourite area. last friday, i collected the keys. alhamdulillah. i'm so happy i get to share this with u guys and i'm beyond excited to start turning this house into my dream home. thank u for being with me every step of the way. i love u.

A post shared by  Daiyan Trisha (@daiyantrisha) on Mar 9, 2019 at 10:53pm PST

“Saya mula kumpul duit kira-kira dua tahun lalu selepas meninjau beberapa kediaman untuk dibeli. Ternyata prosesnya agak susah juga dan banyak perkara baru saya belajar.

“Saya bekerja keras untuk memastikan dapat beli kediaman sendiri. Kalau kita ada perancangan dan kuatkan hati, Insya-Allah apa yang dicita-citakan akan jadi kenyataan,” katanya kepada Harian Metro.

Dalam pada itu, menerusi Instagram, rata-rata peminatnya mengucapkan tahniah dan bangga di atas pencapaian Daiyan. Malah, ada yang menjadikan kisah Daiyan ini sebagai inspirasi dan kagum dengan penyanyi itu kerana masih ramai mereka di luar sana yang masih bergelut mencari pekerjaan di usia 25 tahun.